Vreme 1392 - Burma – Nasilje i beda: Muke po Rohindzama -->\nU BEKSTVU OD NASILJA: Pripadnici naroda Rohindža;...\nSatelitski snimci načinjeni početkom ovog meseca pokazali su da se veliki broj požara u provinciji Rakhajn (Arakan), na zapadu Mjanmara (Burma), protegao dužinom od oko 100 kilometara usred sezone monsunskih kiša. U isto vreme, oko 90.000 izbeglica prešlo je iz Mjanmara u Bangladeš, a u vodama granične reke Naf otkrivena su brojna tela udavljenih žena i dece.\nZaključeno je da požari nisu neka nova prirodna pojava, već da se sprovodi "burmanizacija" – vojska pali, ubija i proteruje stanovništvo, na delu je ponovo eskalacija terora nad etničkom grupom Rohindža, najprogonjenijom manjinom na svetu. Prethodno su islamski ekstremisti 25. avgusta napali policijske kontrolne punktove i baze burmanske vojske i u severnom Rakhajnu ubili jedanaest pripadnika oružanih snaga. U okršajima koji su usledili život je izgubilo još stotinak ljudi, među njima mnogi napadači, ali i brojni meštani obližnjih sela. U nastavku čišćenja terena od "ekstremnih terorista" vojska sad uništava naselja Rohindži i likvidira sve što se kreće; žene najpre siluju.\nU zvaničnom armijskom saopštenju 1. septembra kazano je da je "neutralisano" 370 pobunjenika, a da su život izgubili i trinaest vojnika, dva državna službenika i četrnaest civila. Takođe, evakuisano je više od 11.000 "etničkih rezidenata ugroženih borbama", pri čemu se misli na budističko burmansko stanovništvo. Oko 450.000 Rohindži sada boravi u Bangladešu, uglavnom na "ničijoj zemlji" uz granicu sa Mjanmarom u improvizovanim kampovima, ali i u udaljenim "rezervatima" gde su preseljeni protiv svoje volje.\nU delove Rakhajna novinarima je načelno još odranije zabranjen pristup, pa tako informacije o najnovijem obračunu sa Rohindžama i šturi detalji o svirepom nasilju prenose od begunci, očevici ili indiskretni i hvalisavi izvršioci naredbi.\n...deca stradala u prevrnutim čamcima na prelasku u Bangladeš\nANULIRANJE ROHINDŽI: U komplikovanoj Uniji Mjanmar živi oko 55 miliona stanovnika. Pored Rohindži, tu je još 135 etničkih grupa, od kojih svaka ima svoju specifičnu kulturu, istoriju i jezik. Sa oko 70 odsto dominira narod Bamar (Burmanci), koji čini devet etničkih grupa sa odlučujućom ulogom u državnom aparatu, vojsci i ekonomiji. Slede priznati, ali po mnogo čemu diskriminisani narodi (rase, kako ih nazivaju u Jugoistočnoj Aziji) – narod Šan, sastavljen od 33 etničke grupe, pa zatim narod Čin (53 grupe), onda Karen (11), Rakhajn (7), Kačin (12), Kaja (9), Mon i drugi, koji povremeno dižu ustanke i zahtevaju autonomiju. Sveukupno tu je 90 odsto budista, oko šest odsto hrišćana i četiri odsto sledbenika islamske vere.\nRohindže, za koje se procenjuje da ih ima skoro dva miliona, uglavnom žive u provinciji Rakhajn, ali i u logorima za interno raseljene u samom Mjanmaru koje čuva vojska, zatim u Bangladešu i u drugim okolnim zemljama kao što su Tajland i Malezija. Razlikuju se od svih priznatih i nepriznatih manjinaca po veroispovesti: u "budističkom moru" oni su specifični sunitski muslimani koji govore drugima nerazumljivi čitagongski dijalekat, pišu na arapskom i odbijaju da prihvate lokalne običaje i kulturu.\nMjanmarska vlast po zakonu iz 1982. Rohindže ne smatra domaćom etničkom zajednicom i sprovodeći ultranacionalističku politiku jedinstva rase i religije – samo Burmanci i samo budizam – naziva ih Bengalcima, izdajnicima, neprijateljima, strancima i ilegalnim imigrantima i nastoji da ih izbriše. Takav stav deli i najveći broj Burmanaca, a pogotovo budistički kaluđeri i nacionalistički "Pokret 969" koji predvodi monah Ašhin Viratu.\nPrema oceni organizacija za ljudska prava Rohindže u Mjanmaru drže u potpunoj bedi, lišeni su svih privilegija koje pružaju današnja društva, počev od školovanja, zapošljavanja, zaštite zdravlja i registrovanja dece, pa do toga da nemaju državljanstvo niti dokumenta, da ne smeju da se kreću. Uskraćeno im je čak i pravo na ženidbu, sistemski su izloženi neprijateljstvu, hapšenju, nasilju, silovanju, prinuđeni su na robovski rad i najdirektnije su im bez ikakvih zakonskih osnova ugroženi životi, kako od strane države tako i od lokalnog "matičnog" stanovništva. Trenutno je oko 80.000 dece Rohindža na pragu smrtni zbog gladi.\nPOZIV U POMOĆ: S vremena na vreme u Tajlandu ili u Maleziji, nakon pronalaska masovnih grobnica sa poluživim i već umrlim ljudima u džunglama na granici, kao što je bilo u aprilu i maju 2015, pokrenu se bez naročitog entuzijazma policijske istrage. Po pravilu se utvrdi da se radi o Rohindžama koje su bežeći od siromaštva i progona život poverile krijumčarima ljudi i lažnim vodičima.\nU Mjanmaru za takve stvari nema interesovanja, nema takvih istraga, niti ima službenih podataka. "Rohindže se stalno muvaju; dolaze i odlaze... u Majnamar, Tajland, Bangladeš, Maleziju i Indoneziju. Ako neko od stranih kolega zatraži pomoć za DNK analize i identifikaciju tela zatečenih na njihovoj teritoriji, mi smo uvek spremni za saradnju", rekao je nedavno agenciji Rojters potpukovnik Tet Naung, ravnodušni šef mjanmarskog nacionalnog Tima za suzbijanje trgovine ljudima.\nMeđutim, nakon što se u proleće 2015. oko 25 hiljada Rohindži našlo u čamcima u Bengalskom zalivu, Andamanskom moru i moreuzu Malaka, Međunarodna inicijativa za borbu protiv državnih zločina (ISCI) upozorila je da Mjanmar pristupa konačnoj fazi "anuliranja" Rohindži. Pozvane su Ujedinjene nacije da se ovim problemom ozbiljno pozabave.\nReagujući na taj apel, UN su odredile korejsku profesorku Jangi Li za specijalnog izvestioca o prilikama u Mjanmaru, a Malezija i Indonezija su objavile da su spremne da "ljudima sa čamaca" pruže privremenu zaštitu i pomognu im da odu gde žele, ali da svakako moraju da odu. Australija je ocenila da među onima koji plutaju u Indijskom okeanu i Pacifiku ima tek 30 odsto progonjenih Rohindži, a da su većina ekonomski migranti iz Bangladeša koji nisu dobrodošli. Premijerka Bangladeša Šeik Hasina izjavila je da se radi o mentalnim bolesnicima koji brukaju svoju zemlju, dok su SAD najavile "spremnost da se pridruže međunarodnim naporima".\nIZLIVI MRŽNJE: Osim vojnih ofanziva u Rakhajnu protiv Rohindži 1978, 1991, 1992, 2015. i 2016, poznato je i da je u Mjanmaru rasprostranjena i uzajamna budističko-muslimanska mržnja koja se manifestuje i u drugim delovima zemlje. Tokom 2013. godine, recimo, bilo je brojnih nasilnih demonstracija protiv svih poštovalaca islama – u gradu Meiktila kod Mandaleja nakon nesporazuma jednog prodavca i kupca u muslimanskoj zlatari usledili su napadi Burmanaca koje su predvodili budistički monasi. Paljeni su kuće, lokali, džamije i škole i ubijeno je četrdeset ljudi, a čak devet hiljada meštana moralo je da se iseli. Burmanci su u gradu Okanu spalili 200 kuća i ubijali muslimane, jer je jedna muslimanska devojčica biciklom nehotice povredila jednog budističkog kaluđera. U gradu Lašjou na kineskoj granici jedan musliman je tokom svađe polio jednu Burmanku benzinom i zapalio je, a budistička rulja je zauzvrat spalila džamiju, islamsko sirotište i brojne kuće i prodavnice i linčovala nekog drugog muslimana, a budističke "patrole" na motociklima proterale su više od hiljadu dotadašnjih muslimanskih suseda.\nSadašnja eskalacija nasilja nad Rohindžama samo je nastavak teške represije koja nad njima traje decenijama, a osobito od oktobra 2016. kada je vojska brutalno i svom silinom reagovala na nekoliko oružanih incidenata u Rakhajnu. Rohindže su ubile devet pripadnika graničnih jedinica, a vlasti su formirale "regionalnu budističku policiju", pa je u jednomesečnim sukobima stradalo više od 130 osoba. Tada se kao odbrambeno krilo zajednice Rohindži na internetu legitimisala grupa "Harakah al Jakin" i njihov lider Ata Ula, predstavljen kao Abu Amar Džununi. On je objavio formiranje Armije spasa za Rohindže u Arakanu (ARSA).\nAta Ula je rođen u Pakistanu u porodici koja je izbegla iz Rakhajna upravo zbog nepodnošljivog nasilja nad Rohindžama, a boravili su i u Meki, gde je Ata Ula pohađao versku školu. U razgovoru s aktivistima Međunarodne krizne grupe (MKG) on je naveo da je 2012. došao u Mjanmar zbog vesti o religijski i etnički motivisanim "komunalnim" neredima u gradu Sitveu kada je ubijeno 200 Rohindži, a u logore oterano oko 140.000 muslimana.\nPrema navodima ISCI, vlada je tada podsticala budističko stanovništvo "da zaštiti rasu i religiju" i raspaljenu rulju dovozila autobusima deleći im oružje, hranu i piće.\nSledeće godine Burmanci su takođe napali u gradiću Tandveu, poginulo je sedam muslimana i dvojica budista, 80 kuća je zapaljeno, a 500 ljudi je prognano.\nU izveštaju MKG se kaže i da je Ata Ula imao borbenu obuku u Pakistanu i Libiji, dok su drugi njegovi saborci obučeni u Avganistanu. Centrala oružanog krila Rohindži je navodno u Meki gde je i sedište Nadzornog komiteta, ali uprkos tome što je Mjanmar već označio grupu "Harakat al Jakin" kao teroriste džihadiste, Ata Ula je istakao da se oni protive napadima na burmanske budiste civile.\n"Naš pokret samo štiti proganjanu zajednicu Rohindži i ustanak koji počinje usmeren je jedino protiv represivne vlasti", rekao je on.\nZasad nema dokaza da je ARSA povezana sa islamističkim ekstremistima po svetu, ali mjanmarski zvaničnici tvrde da je istraga otkrila plan da se formira islamska država za Rohindže. Tokom zime i proleća ove godine u severnom Rakhajmu nalaženi su leševi, tela bez glave, ponovo su budisti linčovali "sumnjiva lica", a stotine Rohindži su pohapšene – najstariji je imao 65 godina, a najmlađi 10.\nNA SUPROTNOJ STRANI: Muslimani su kao potomci arapskih trgovaca i podanika mogulskih sultana boravili u području Arakan još od 15. veka, ali podataka o njihovom broju nema. Popisivani su tek u 19. veku za vreme britanske kolonijalne uprave i 1869. bilo ih je oko 2.000. Godine 1983. u Arakanu je bilo 500.000 muslimana, a u popisu iz 2014. taj broj se popeo na 1,3 miliona. Rast broja muslimanskih došljaka izaziva jak otpor budističkog stanovništva.\nMržnja datira od ranije. U Drugom svetskom ratu, na primer, Britanci su 1942, povlačeći se iz Burme, naoružali Rohindže da uspore japansku invaziju, dok su se budisti, podržavajući Sile osovine, radovali da ih Japan oslobodi od evropskog gospodara. U "komšijskim obračunima" u Rakhajnu, koji nisu imali nikakve veze sa svetskim ratom, izginulo je 50.000 budista i 40.000 muslimana, a raseljeno ih je triput toliko. I Japanci su masovno ubijali Rohindže osnovano verujući da su oni "engleska peta kolona", dok su ih sami Burmanci, takođe osnovano, videli kao separatiste.\nPo završetku rata i 1947. pred religijsku podelu Britanske Indije na dve nezavisne države – Indiju i Pakistan – Rohindže su tražile od islamskog lidera na potkontinentu Mohameda Džine da se severni delovi burmanskog Arakana (Rakhajn) pripoje Istočnom Pakistanu (sada Bangladeš). Džina je odbio, ali burmanske vlasti pamte taj pokušaj kao veleizdaju i ugrožavanje teritorijalnog integriteta i nikad to nisu oprostile, tim više što su Rohindže odmah formirale gerilski pokret mudžahedina s ciljem osnivanja nezavisne muslimanske regije unutar provincije Rakhajn.\nONG SAN SU ĆI: Već pet decenija o Mjanmaru postoji stereotip da se radi o zemlji surove generalske diktature, gde potišten i siromašan narod i budistički kaluđeri apatično žvaću narkotično lišće betela, a da je Ong San Su Ći (72), koju Burmanci s naklonošću zovu Gospođa, jedina ličnost koja diže glas protiv represije, za šta je dobila mnoštvo svetskih priznanja i Nobelovu nagradu za mir 1991. godine.\nSituacija se, ipak, u međuvremenu menjala: vladajući generali skinuli su uniforme i 2015. organizovali izbore na kojima je Nacionalna liga za demokratiju (NLD) pod vođstvom Su Ći nadmoćno pobedila, pa su ukinute privredne sankcije koje su bile pritisak na tiraniju. Međutim, budući da je Su Ći imala muža Engleza i da joj deca žive u Londonu, ona po ustavu nije mogla da bude predsednica vlade ili šefica države, ali jeste postala prva ličnost u burmanskoj političkoj nomenklaturi. Sa zvanjem "državni savetnik" i ovlašćenjima premijera, Su Ći sada kao predsednica NLD ima još i funkcije ministarke spoljnih poslova, ministarke energetike, ministarke obrazovanja i ministarke u kabinetu predsednika Republike.\nNIKO NE MARI ZA ROHINDŽE: Dobitnica Nobelove nagrade za mir i savetnica vlade Ong San Su Ći;...\nNjen ugled u Burmi godinama se zasnivao najvećim delom na gandijevskom otporu vojnim vlastima, ali i na dugoj reputaciji porodice i njenom poreklu. Su Ći je, naime, ćerka "oca nacije", generala Ong Sana, levičarskog borca protiv japanskih okupatora i britanske kolonijalne uprave koji je ubijen neposredno pre nego što je Burma 1948. formalno dobila nezavisnost.\nU međuvremenu je njen ugled doslednog promotera demokratizacije došao pod upitnik. Kao sledbenica teravada budizma za koji se smatra da odbacuje svako nasilje, Su Ći je posle petnaestogodišnjeg kućnog pritvora, koji je, uzgred rečeno, bio komforan, ako ne i luksuzan, počela da iznenađuje.\nSu Ći ne diže glas protiv šovinističke "burmanizacije", protiv pokolja Rohindži i satiranja sela u kojima živi neburmansko stanovništvo, protiv terora koji militantni budistički kaluđeri sprovode za likvidaciju inoveraca, protiv korupcije i skoro legalne trgovine drogom, protiv regrutovanja dece-vojnika, masovne bede, ozvaničenih besmislenog sujeverja i vradžbina i oficijelne državne astrologije i numerologije.\nOna sarađuje sa akterima tih postupaka, sa svojim bivšim neprijateljima iz vojske. Ili se Su Ći ništa ni ne pita, a "čizmaši" vladaju i dalje?\nTakođe, kritiku trpi i njeno zalaganje samo za istraživanje ranijih vojnih režima, "radi utvrđivanja odgovornosti, ali ne i odmazde" i protivljenje suđenjima za državne zločine, jer bi, kako sad veruje, insistiranje na kaznama samo produžilo faktičku moć generala. Neophodni su, kaže Su Ći, dogovori i kompromisi da se nađe način za pomirenje Burmanaca, jer stabilnost i jedinstvo moraju da prethode demokratiji, što je u burmanskim političkim krugovima obavezna mantra još od osamostaljivanja.\n...novi i stari predsednici Mjanmara, Tin Ćo i Tin Sin\nJALOVI IZVEŠTAJI: Višegodišnji pokušaji Ujedinjenih nacija da etničko čišćenje Rohindži zaustave slanjem izvestilaca i "monitoringom" nisu doneli rezultate. Kabinet Ong San Su Ći je po pravilu razočaran izveštajima "u kojima ima mnoštvo paušalnih optužbi i činjeničnih netačnosti" i u kojima se ne uzimaju u obzir "teškoće koje su nasleđe prošlosti, sukoba, izolacije i nerazvijenosti". Su Ći je, inače, nedavno pohvalila vojsku za aktuelno avgustovsko "zavođenje mira" u Rakhajnu.\nKonačno, po svemu sudeći, neuspeh je pretrpela i Savetodavna komisija koju je po pozivu Su Ći formirala Fondacija Kofija Anana, nekadašnjeg generalnog sekretara UN. Zadatak Komisije je bio da preporuči vladi kako da u Rakhajnu obezbedi mir i prosperitet, a konačni izveštaj objavljen je 23. avgusta, samo dva dana pre najnovije eskalacije nasilja i vojne ofanzive protiv Rohindži.\nU Savetodavnoj komisiji bili su osim Kofija Anana i dugogodišnji predsednik mjanmarske Komisije za ljudska prava koji je u službi vojnih vlada još od 1967, zatim jedan profesor Medicinskog fakulteta i dugogodišnji predsednik mjanmarskog Crvenog krsta, zatim osnivač mjanmarskog državnog Islamskog centra, predsednica mjanmarskog Udruženja za akušerstvo i ginekologiju, jedan član pomenute Komisije za ljudska prava i dugogodišnji činovnik Ministarstva rada, predsednica Udruženja žena Arakana i predsednica Udruženja za kulturu i književnost provincije Rakhajn i dvoje stranaca – dekan pariskog Fakulteta za međunarodne odnose i penzionisana ambasadorka Holandije i službenica UN zadužena za probleme sa sidom u Africi.\nU konačnom izveštaju, po principu da se niko ne naljuti, "kategorički" je predloženo da vlada hitno preduzme neophodne konkretne mere "da bi se poboljšali ekonomski razvoj i socijalna pravda u provinciji Rakhajn kako bi se ublažili nasilje i neprijateljstvo između budista i muslimanske manjine Rohindža".\nRohindže su počele da se radikalizuju prvenstveno zbog pet decenija torture. To se dešava u vreme kada Islamska država gubi teritorije na Bliskom istoku i traži novi prostor. Nije van pameti pretpostavka da već neki novac i neko oružje stižu za ojačavanje Armije ARSA i da problem sa Rohindžama uskoro možda neće biti samo burmanski, nego i svetski.\nPrvi gest dobre volje


Podnešen prijedlog za stečaj RAOP-a |\nPodnešen prijedlog za stečaj RAOP-a\nISTOČNO SARAJEVO – Komunalno preduzeće „Vodovod i kanalizacija“ Istočno Sarajevo podnijelo je danas Okružnom privrednom sudu u ovom gradu prijedlog za otvaranje stečajnog postupka nad dužnikom „Energoinvest – Rasklopna oprema /RAOP/“.\nPreduzeće „Vodovod i kanalizacija“ podnijelo je prijedlog za stečaj RAOP-a radi naplate potraživanja na osnovu komunalne usluge – isporuke vode, a na osnovu odluke Nadzornog odbora od 4. aprila, saopšteno je iz ovog komunalnog preduzeća.\n„Vodovod i kanalizacija“ ima pravosnažno rješenje o izvršenju na novčanim sredstvima RAOP-a, koje je donio Okružni privredni sud u Istočnom Sarajevu.\nOvo rješenje postalo je pravosnažno 20. decembra prošle godine i dostavljeno je na prinudno izvršenje poslovnoj banci dužnika – Unikredit banci Banjaluka, navodi se u saopštenju.\nOna je napomenula da će pitanje radnika biti riješeno kroz Program Vlade Republike Srpske za socijalno zbrinjavanje.


"Nema više odstupanja": Krizni štab predložio ove dve nove mere u Srbiji - Naši u svetu\nObjavljeno 21/11/20 u 10:30\nEpidemilozi Srđa Janković i Predrag Kon otkrili su dva najvažnija predloga Kriznog štaba – ograničenje radnog vremena do 17 časova,uz neke izuzetke, i prelazak na onlajn nastavu, posebno za srednje škole.\nJanković je danas precizirao da je medicinski deo Kriznog štaba predložio Vladi Srbije da svi objekti, osim prehrambenih radnji, apoteka i pumpi, rade do 17 časova.\nObjasnio je da to znači “spajanje dve nedelje”, jer, kako kaže, “oni inače idu onlajn nedelju dana”.\nDodao je da su mere oročene na dve nedelje i da danas ili sutra očekuje da te mere budu zvanične.\nŠtab je zasedao juče, a posle sednice nije bilo pres konferencije, već se očekuje sapštenje vlade.\nJanković je, u Jutarnjem programu RTS-a, rekao da je pojačanje mera potrebno pre svega kada je reč o objektima koji “nisu nasušna potreba”.\n“Imamo uveravanja da će mere u potpunosti biti donete kako su predložene”, rekao je Janković.\nOn je dodao da je potrebno da te mere stupe na snagu što pre jer su, kako je istakao, “u pitanju sati a ne dani”.\nCovid19koronavirusPredrag KonSrđa Janaković


Uskoro početak rekonstrukcije magistrale ka Požegi - Ozonpress :: internet portal\nTag: magistrala, Požega, rekonstrukcija\nPutevi Srbije očekuju da će radovi na rekonstrukciji državnog puta Pakovraće – Kratovska stena – Užice početi odmah nakon zimske sezone. Prema informaciji koja je dostavljena OzonPressu, navodi se da je ugovor potpisan sa firmom MBA-Ratko Mitrović-Niskogradnja doo, a da je rok za završetak radova 18 meseci.\n-Što se tiče Projekta rehabilitacije puteva i unapređenja bezbednosti saobraćaja, ugovor za radove na deonici Užice – Kratovska Stena (Pakovraće (Markovica) – Užice) potpisan je 14. septembra 2017. godine sa izvođačem MBA-Ratko Mitrović-Niskogradnja doo, sa predviđenim trajanjem radova od 18 meseci. Intenzivniji radovi na deonici očekuju se nakon zimske sezone. Vrednost radova je 7,3 miliona evra, navodi se u odgovoru Puteva Srbije.\nKada je u pitanju zapadna Srbija, Projektom rehabilitacije puteva i unapređenja bezbednosti saobraćaja predviđena je rekonstrukcija putnih pravaca Požega – Ivanjica, Ivanjica – Sjenica, Valjevo – Kosjerić i Kosjerić – Požega.\nPrema trenutnoj dinamici Projekta, početak radova na ovim deonicama planira se prema sledećem rasporedu:\n⦁ Požega – Ivanjica (38.9 km): februar/mart 2019. god. (planirano trajanje radova 18 meseci)\n⦁ Valjevo – Kaona – Kosjerić (Varda) (21,1 km): februar/mart 2019. god. (planirano trajanje radova 16 meseci)\n⦁ Kosjerić (Varda) – Požega (22.2 km): jul/avgust 2019. god (planirano trajanje radova 16 meseci)\n⦁ Ivanjica – Sjenica (38.3 km): jul/avgust 2019. god (planirano trajanje radova 16 meseci).\nStamenko Jovanović, M. Sobota, Slovenija 17/02/2018 u 16:11 Odgovorite\nIstina 09/07/2018 u 20:10 Odgovorite\nŠest godina pričaju biće nam bolje… Neće poskupeti struja, dizel iz naftinih škriljaca, sve su slagali…


U Srbiji najmoćnije firme sveta: Zvanično, stiže nemački div - Naslovi.net vesti\nU Srbiji najmoćnije firme sveta: Zvanično, stiže nemački div\nB92 utorak, 17. april 2018.\nBeograd -- Direktor Nemačko-srpske privredne komore u Srbiji Martin Knap zvanično je potvrdio da će nemačka kompanija ZF, lider u autoindustriji, investirati u Pančevu.\nKnap je, prilikom posete Srbiji, istakao da je nemačka pokrajina Baden Virtemberg jedna od najbogatijih pokrajina u Nemačkoj, a da su kompanije iz ove pokrajine lideri u svetu. Na pitanje novinara da li su firme iz te pokrajine... »\nKnap: Baden Virtemberg jedna od najbogatijih pokrajina u Nemačkoj\nNova ekonomija utorak, 17. april 2018.\nDirektor Nemačko-srpske privredne komore u Srbiji Martin Knap izjavio je da je nemačka pokrajina Baden Virtemberg jedna od najbogatijih pokrajina u Nemačkoj. On je istakao i da su kompanije iz ove pokrajine lideri u svetu. Na pitanje novinara da li su firme iz te pokrajine zainteresovane za nove... »\nBlic utorak, 17. april 2018.\nDirektor Nemačko-srpske privredne komore u Srbiji Martin Knap izjavio je danas da je nemačka pokrajina Baden Virtemberg jedna od najbogatijih pokrajina u Nemačkoj, sa kompanijama koje su lideri u svetu. Na pitanje novinara da li su firme iz te pokrajine zainteresovane za nove investicije, Knap je... »


Načelnik Ajnadžić nagradio najuspješnije studente i sportiste iz Centra\nNačelnik Općine Centar Sarajevo dr. Nedžad Ajnadžić zajedno sa predsjedavajućom Općinskog vijeća Centar Karolinom Karačić, te njenim zamjenikom Mustafom Mulićem danas je u prostorijama Općine Centar organizovao prijem za najbolje studente i sportiste sa područja općine Centar.\nOvom prilikom su za najbolje studente odnosno „Zlatne značke“ uručeni zaključci o dodjeli novčanih sredstava u iznosu od po 800 KM. Među nagrađenim zlatnim studentima su: Berin Đikić, Iman Krnjić, Tarik Grubić, Arijana Piknjač i Damir Medunjanin.\nTakođer su nagrađene i „Srebrene značke“ kojima su uručeni zaključci o dodjeli novčanih sredstava u iznosu od po 500 KM: Merjem Kasumović, Samra Bešlija-Ašćerić, Mario Jurišić, Almina Alečković, Amina Jažić i Amna Mahmutović.\nMeđu prisutnima su bili i uspješni sportisti iz Centra, odnosno prvak Evrope u boksu Edin Puhalo iza kojeg je najuspješnija godina u njegovoj profesionalnoj bokserskoj karijeri gdje je uspio osvojiti dvije titule prvaka Evrope u boksu. Za njega je Općina Centar obezbijedila nagradu u iznosu od 500 KM, koja mu je prethodno uručena, dok je 300 KM dodijeljeno Hamzi Turulji viceprvaku svijeta u karateu do 75 kilograma.\nČestitajući na postignutim rezultatima načelnik Ajnadžić i predsjedavajuća Karačić su kazali da je ovo veoma važan dan. –Vi ste naši najbolji pojedinci u znanju i sportu i u vama vidimo buduće lidere koji će odvesti Bosnu i Hercegovinu do njenog cilja, a to je Evropska unija. Naša Općina mnogo ulaže u obrazovanje i sport i vi ste dokaz da je to ulaganje itekako opravdano. Također s ciljem da vam pomognemo na početku vaše profesionalne karijere možete predati zahtjev u Općini Centar za zasnivanje prvog radnog odnosa, odnosno za volontiranje gdje imate platu i plaćene obaveze prema državi u trajanju od godinu dana, što je preduslov za nastavak vaše karijere. Ukoliko pristanete na volontiranje vaš staž započinje od 3. januara naredne godine. Želimo vam puno sreće u daljem radu i takmičenjima i želimo da još puno puta na lijep način ponesete dobar glas o Općini Centar i državi Bosni i Hercegovini, poručili su Ajnadžić i Karačić.\nPrisutni su se zahvalili na prijemu i sveukupnoj podršci koju pruža Općina Centar. Dodijeljena finansijska sredstva za najbolje studente i sportiste je nadležna služba Općine Centar uplatila tokom dana na njihove račune. Današnjem prijemu je također prisustvovala i pomoćnica za boračko-invalidsku, socijalnu zaštitu i društvene djelatnosti Općine Centar Jasmina Fazlić.


Preporuka da se građani RS ne kreću u grupama koje čine više od tri osobe - Trebevic.net\nPreporuka da se građani RS ne kreću u grupama koje čine više od tri osobe\nGrađanima RS je preporučeno da na otvorenom prostoru nose zaštitne maske i rukavice, da se ne kreću u grupama koje čine više od tri lica, te da drže fizičku distancu od dva metra, navedeno je u saopštenju nakon sjednice Glavnog koordinacionog tima.\n– Glavni koordinacioni tim najavio je da će medicinski tim iz Ruske Federacije, koji je juče stigao u Republiku Srpsku, narednih dana izvršiti dezinfekciju bolnica, domova zdravlja i karantinskih prostora u kojima borave lica pozitivna na virus korona – navedeno je u saopštenju.\nKako se dodaje data je preporuka Republičkom štabu za vanredne situacije da obaveže trgovce i druge davaoce usluga, da svoje usluge, u direktnom kontaktu, pružaju zaštićeni maskom i rukavicama i sprovode propisane mjere dezinfekcije. Takođe, lica koja primaju ove usluge dužna su da budu zaštićena maskom i rukavicama.\n– Glavni koordinacioni tim zadužio je inspekcijske organe i pripadnike Ministarstva unutrašnjih poslova Republike Srpske da pojačaju kontrolu primjene svih dosadašnjih mjera Republičkog štaba za vanredne situacije – pojašnjava se u saopštenju.


Naslovna Fudbal Vensan Ljudina Kompani: Godišnja plata za beskućnike Mančestera!\nVensan Ljudina Kompani: Godišnja plata za beskućnike Mančestera!\nVensan Kompani je sada već legenda Mančester Sitija. U klubu je više od 10 godina, a prethodne nedelje je dokazao da je zaista veliki čovek.\nO njegovim fudbalskim kvalitetima već znamo mnogo. Igranje na najvišem nivou, titule u Premijer ligi, osvojeni FA i Liga kup nalaze se u njegovim vitrinama. Međutim, ono što je uradio u kampanji ‚‚Tackle4MCR” je za posebnu pohvalu.\nOn je zajedno sa Endijem Durhamom, gradonačelnikom Mančestera, započeo tu kampanju koja se bori sa rešavanjem problema beskućnika. Njihov cilj je da se sklone ljudi sa ulica Mančestera i da im se pruži odgovarajuća pomoć. Kako prenosi engleski ITV, u tu svrhu je rešio da celu godišnju platu iz ove sezone donira za one kojima je pomoć najpotrebnija.\n‚‚Mnogo sam dobio od Mančestera. Veliku karijeru na najvišem nivou, bezrezervnu podršku navijača i u dobru i u zlu, lepu porodicu i još mnogo toga na čemu sam zahvalan. U protekloj deceniji sam imao sreće da vidim i učestvujem u delu napretka Mančester Sitija kao kluba i kao brenda. Ovo je takođe išlo paralelno sa usponom celog regiona”, rekao je Kompani na gala večeri koju je organizovao u cilju prikupljanja sredstava.\nNa večeri su se pojavile brojne poznate ličnosti, naročito iz sveta fudbala, a među prisutnima su bili i Ole Gunar Solskjer i Majk Filan, menadžer i prvi pomoćnik rivalskog Mančester Junajteda.\n‚‚Sve više ljudi nema pristup beneficijama tog rapidnog razvoja, često ih ostavljajući bez izbora osim da završe na ulici. Zato smo naš gradonačelnik i ja pokrenuli ovaj pokret koji će stajati na svojim nogama i koji može da bude uspešan, ukoliko svi budemo učestvovali”, istakao je Kompani.\nGari Lineker je za 13 hiljada funti kupio jedan od dresova Kompanija, da bi mu onda u prelepom gestu taj isti dres ponovo poklonio i tako na simboličan način donirao sredstva. Tokom večere je skupljeno 216 hiljada funti, odnosno 245 hiljada evra.\nKompanijeva plata u Mančester Sitiju je 120 hiljada funti nedeljno, odnosno 6.24 miliona funti (7.1 milion evra). Ljudina si, Kompani!\nPrethodni tekstZimonjić ušao u istoriju tenisa! Kako igrati bez svojih kukova?\nSledeći tekstGde su 3, tu su i 4 zaredom: Nema Šveda, Budućnost može da se revanšira Himkiju


Navike uspešnih ljudi - TEDxNoviSad\nMarch 24, 2012\t• 0 Comment\nNastavljamo veoma uspešnu saradnju sa Američkim kutkom i najavljujemo sledeći TEDxNoviSadSalon!\nU utorak, 27. marta sa početkom u 18.00 časova održaće se predavanje i diskusija na temu “Navike uspešnih ljudi” koje će voditi gospodin Džejms Grin, uspešni američki biznismen.\nPosle otvaranja i uspešnog poslovanja čak 12 kompanija, gospodin Grin je odlučio da svoje znanje i iskustvo podeli sa ljudima širom sveta. Ovo je njegova 6. poseta Srbiji i prvo predavanje koje drži za TEDxNoviSadSalon. Bogat iskustvom u vođenju kompanija, gospodin Grin ispričaće šta ga je dovelo do toga da postane bogat i uspešan biznismen.


Vlada TK podržala radnike Zaharex-a – Radio Feral\nVlada TK podržala radnike Zaharex-a\nNa danas održanoj sjednici Vlada je odobrila 93.000,00 KM kompaniji Zaharex d.o.o. Srebrenik u svrhu refundacije minimalne bruto plaće za oktobar, novembar i decembar 2021.godine, za 52 radnika zaposlena u proizvodnom pogonu koji je uništen u požaru 13. oktobra 2021.godine. Ovim je ispunjeno obećanje, koje je radnicima Zaharex-a, obilazeći pogon nakon požara, dao premijer Kantona Kadrija Hodžić. Kako je navedeno u Zahtjevu za pomoć kompanije Zaharex, zbog uništenih pogona i prestanka rada proizvodnje, od ukupno 151 uposlenih, evidentan je problem zadržavanja 52 radnika koji su radili u tim pogonima. S ciljem podrške očuvanju radnih mjesta Vlada je odlučila podržati kompaniju Zaharex, te im dati podstrek za što bržu ponovnu uspostavu proizvodnje u pogonima.\n← Donesen moratorij na zapošljavanje u rudnicima u Federaciji BiH\nSemir Mujkanović proglašen za najboljeg nogometaša općine Kalesija za 2021.godinu →


U Srbiji svega 1,7 miliona zaposlenih - Penzin\nPočetna Magazin Godine Ekonomija U Srbiji svega 1,7 miliona zaposlenih\nBroj zaposlenih u Srbiji procenjen je krajem decembra 2013. godine na 1,7 miliona (1.703.107)…\nBroj zaposlenih u Srbiji procenjen je krajem decembra 2013. godine na 1,7 miliona (1.703.107), što je za 1,2 odsto, ili za 21.239 lica, manje u poređenju sa decembrom 2012. godine, prenosi Tanjug (i što je približno proceni broja penzionera u Srbiji).\nPrema časopisu Privredne komore Srbije “Konjunkturni trendovi”, najveći pad zaposlenosti zabeležen je u prerađivačkoj industriji, trgovini, građevinarstvu, preduzetničkoj delatnosti, stručnim, naučnim, tehničkim i inovativnim delatnostima i finansijskom sektoru.\nU decembru 2013. godine broj zaposlenih bio je manji za 526 lica nego u oktobru. Istovremeno, ukupan broj nezaposlenih na evidenciji Nacionalne službe za zapošljavanje poslednjeg dana 2013. godine iznosio je 769.546 lica, što je za 1,1 odsto više u odnosu na isti mesec prethodne godine, a za 0,9 odsto više u odnosu na oktobar.\nU decembru 2013. godine, stopa nezaposlenosti u Srbiji iznosila je 28,9 odsto. Dugoročna nezaposlenost dominira u strukturi lica koja traže zaposlenje, učestvujući sa 66,5 odsto u ukupnom broju nezaposlenih.\nU poređenju sa novembrom 2013. godine, dugoročna nezaposlenost je u decembru iste godine porasla za 0,4 odsto, a u odnosu na kraj 2012. godine za 4,2 odsto.\nTags:Nacionalna služba za zapošljavanjenezaposleniposaoRepublika SrbijaSrbijastatistikazaposleni


Prijavljeno 202 djece za polazak u vrtiće od ponedjeljka – Novosti Plus\nU banjalučke vrtiće, koje obuhvata Centar za predškolsko vaspitanje i obrazovanje, trebalo bi od ponedjeljka, 11. maja, da krene 202 djece, koliko ih je prijavljeno prilikom anketiranja roditelja, izjavila je direktor ovog centra Jelena Kurtinović.\nKurtinovićeva je istakla da će djeca biti raspoređena u osam objekata, koji imaju velike sobe i dvorišta, te da će najkasnije sutra na sajtu Centra biti objavljena informacija u koje vrtiće treba dovesti djecu.\n“Preporuka Instituta za javno zdravstvo je da u grupama bude po desetoro djece. Vodićemo računa o dezinfekciji prostora, igračaka i radnih površina. Vaspitači su obavezni da nose zaštitne maske i rukavice, djeca nisu, ali se preporučuje fizička distanca onoliko koliko bude izvodljivo u vrtiću”, navela je Kurtinovićeva.\nOna je naglasila da će biti vršena trijaža nad djecom prilikom preuzimanja od roditelja na ulazu u vrtić i ukoliko dijete ili neko iz članova domaćinstva bude imalo bilo kakve respiratorne smetnje, dijete neće moći ući u vrtić.\n“U svakom objektu ćemo organizovati sobu za izolaciju djece gdje ćemo smjestiti dijete ukoliko mu bude povišena tjelesna temperatura ili primijetimo neki od simptoma, te će biti pozvani roditelji i nadležne službe”, istakla je Kurtinovićeva.\nOna je napomenula da je veoma malo zainteresovanih za upis djece u vrtiće, a s obzirom na trenutnu epidemiološku situaciju Centar ne može ni da prima djecu koja nisu već bila korisnici.\n“Dijete u ovakvim uslovima ne bi prošlo normalan tip adaptacije. Dijete se prvi put susreće sa vaspitačem koje u ovom momentu nosi masku. I djeci kojima su vaspitači i način boravka u vrtićima poznati biće teško priviknuti se na lice sa maskom, ali shvatamo da je to dio njihove svakodnevnice tako da uzimajući to u obzir neće biti problema”, rekla je Kurtinovićeva.\nCentar za predškolsko vaspitanje i obrazovanje u Banjaluci obuhvata ukupno 2.400 djece.\nSrna, foto: Family care\n← I naredne sedmice online emitovanje predstava\nBroj 1415 za pomoć jednogodišnjoj sofiji iz Beograda →


Cipras sa Merkelovom i Olandom — grčko rešenje je pitanje dana - Sputnjik Srbija\n10:57 17 Jun 2021\n20:17 07.07.2015 (osveženo 16:19 05.10.2015) Preuzmite kraći link\nMerkelova je izjavila po dolasku na samit lidera evrozone u Briselu, da još uvek nema osnove za pregovore o novom paketu finansijske pomoći za Grčku.\nMerkelova je poručila da će sa kolegama iz evrozone razgovarati o mogućim načinima za rešavanje grčkog problema, ali da danas neće biti doneta konačna odluka, prenosi agencija Frans pres.\n„Moram, međutim, da kažem da više ne ostaju nedelje, već dani za rešavanje grčkog pitanja“, dodala je ona.\nMerkelova i Oland su pozvali Ciprasa da iznese detaljan i verodostojan predlog „reformi za keš“ da bi novi pregovori mogli da otpočnu.\nŠef evrogrupe Jerun Dajselbulm izjavio je da će ministri finansija evrozone sutra održati telefonsku konferenciju na kojoj će razgovarati o zahtevu Atine za finansijsku pomoć iz Evropskog stabilizacionog mehanizma (ESM).\n„Sutra ćemo održati telefonsku konferenciju o zvaničnom zahtevu Grčke za pomoć iz ESM. Moguće je da će Grčka predstaviti i predlog reformi“, rekao je Dajselblum, potvrdivši da grčka vlada danas nije predstavila pisani predlog reformi evrogrupi, kao što su javili pojedini mediji.\ndug, Kredit, EU, Evropska centralna banka, Svetska banka, evrozona, MMF, Aleksis Cipras, Nemačka, Grčka


Dakle, Vi ste taj Uroš Predić? - Kultura - Dnevni list Danas\nPočetna » Kultura » Dakle, Vi ste taj Uroš Predić?\nIzložba Narodnog muzeja Zrenjanin u Galeriji SANU\nPovodom 160 godina od rođenja Uroša Predića, jednog od najvažnijih slikara srpskog akademskog realizma, večeras će u Galeriji Srpske akademije nauka i umetnosti biti otvorena izložba o njegovom radu i životu.\n0Piše: Jelena Tasić 13. marta 2018. 19.53\nIzložbu, koja je plod saradnje SANU, Narodnog muzeja Zrenjanin i Muzeja grada Beograda, u prisustvu ministra kulture i informisanja Vlade Srbije Vladana Vukosavljevića, trebalo da otvori akademik Ljubiša Rakić, najavljeno je juče na konferenciji za novinare u SANU. Autor postavke i kataloga je Olivera Skoko, viši kustos-istoričar umetnosti Narodnog muzeja Zrenjanin u kome se čuva Legat Uroša Predića i u kome je prethodnih meseci ova izložba privukla veliku pažnju javnosti.\nUroš Predić bio je jedan od najstarijih akademika među likovnim umetnicima – živeo je 96 godina, a njegov legat koji je posle njegove smrti prebačen u Zrenjanin, sada se prvi put nakratko, tokom izložbe u SANU vraća u Beograd. Osim visoke godišnjice Predićevog rođenja, ovom izložbom, prema rečima Olivere Skoko, obeležava se i 130 godina od njegove prve samostalne izložbe i 65 godina od njegove smrti – oba događaja vezana su za Beograd, kao i pet decenija rada Galerije SANU. Kako se juče čulo, ovo je zapravo prva izložba Uroša Predića u ovom prostoru.\n– Predićev beogradski atelje, koji je bio njegov životni i radni prostor nalazio se u kući njegovog brata, u Svetogorskoj ulici broj 27 u Beogradu. Na izložbi ćemo predstaviti njegovo staralaštvo – od dečjih crteža đaka u školi u Crepaji do nedovršene slike „Kamenovanje Svetog Stefana“ koja je ostala na štafelaju kad je preminuo, ali i Uroša Predića kao ličnost, uključujući i njegov odnos s porodicom i savremenicima – Mihajlom Pupinom, Pajom Jovanovićem, Stevanom Mokranjcem, Stevanom Aleksićem, Markom Muratom… – rekla je Olivera Skoko.\nOna je naglasila da je beogradska izložba u odnosu na zrenjaninsku, dopunjena sa tri portreta – Vuke Velimirović, Ksenije Atanasijević i Marka Murata iz zbirke SANU, slikarevom Autobiografijom, koja se čuva u Arhivu Akademije i njegovom čuvenom slikom „Kosovka devojka“ iz Muzeja grada Beograda, dok je portret Mihajla Pupina, koji je sa Urošem Predićem drugovao od školskih dana, vlasništvo crkve u Idvoru. Osnov postavke čine 32 rada Uroša Predića – slike, crteži, studije, kao i vajarski i crtački radovi drugih autora koji su predstavljali ovog umetnika. Prvi put biće izloženi crteži po kojima je radio ikone za Njegoševu kapelu na Lovćenu koja je srušena. Od ličnih predmeta biće izloženi: nameštaj, fotografije, posetnice, razglednice, pisma, ordenje, dnevnik, slikarski rekviziti i materijal, katalozi, knjige, časopisi…\nŽivot i stvaralaštvo Uroša Predića prikazani su u više tematskih segmenata – od njegovog školovanja u rodnom Orlovatu, preko Pančeva, Beča, putovanja po Italiji, povratka u zavičaj do konačnog preseljenja u Beograd, gde je i umro 1953. godine. Stručnjaci Narodnog muzeja Zrenjanin skreću pažnju da „bogata sačuvana Predićeva korespodencija omogućava da se sagledaju kontakti koje je imao sa savremenicima, istaknutim pojedincima iz političkog, kulturnog, privrednog i verskog života“.\nPosebno mesto imaće jedna od najpoznatijih Predićevih slika „Vizija u oblacima“, uz detaljnu interpretaciju slike sa upisanim objašnjenjima, kao i jedini poznat inače gimnazijski crtež Mihajla Pupina. Predićev odnos prema Zrenjaninu – od njegovih prvih poseta detinjstvu, uticaja bečkerečkog slikara Konstantina Danila, kontakata s prijateljima i rođacima, do odluke grada da jedna zrenjaninska ulica dobije njegovo ime, predstavlja posebnu celinu.\nUroš Predić (1857-1953) je, uz Paju Jovanovića i Đorđa Krstića, najveći slikar srpskog realizma. Iako je najviše ostao upamćen po ranim radovima, kad je slikao život običnih ljudi, dao je veliki doprinos crkvenom slikarstvu i srpskom portretu. Rodom iz Orlovata, školovao se u rodnom mestu, nemačkoj školi u Crepaji, Pančevu, a kao darovit đak sa stipendijom Matice srpske završio je Umetničku akademiju u Beču u klasi profesora Kristijana Gripenkerla, čiji je asistent bio jedno vreme. Po uputstvima svog profesora i arhitekte Hanzena, tokom „bečke faze“ izradio je 13 slika mitološke sadržine za friz Parlamenta u Beču.\nZbog porodičnih obaveza 1885. vratio se u rodni Orlovat, iz kog se, posle selidbe između Novog Sada, Beograda i Starog Bečeja, 1909. definitivno preselio u Beograd, u kom je ostao do kraja života. Slikao je portrete, često i po uzoru na fotografije, ikone, istorijske kompozicije, ređe predele i samo jedan akt. Bio je je među osnivačima, stalni član i predsednik društva Lada. Za dopisnog člana Srpske kraljevske akademije izabran je 26. januara 1909, a nepunu godinu kasnije i za njenog redovnog člana. Jedan je od osnivača Udruženja likovnih umetnika u Beogradu 1919. i prvi njegov predsednik.\nPredićeva najpoznatija dela, pored „Kosovske devojke“ su: „Vesela braća“, „Siroče na majčinom grobu“, „Hercegovački begunci“, „Na studencu“. Naslikao je čuvene portrete predsednika Akademije između dva svetska rata, kao i članova Kraljevskog doma Karađorđević – kralja Petra Prvog Oslobodioca i kralja Aleksandra Prvog Ujedinitelja. Zbog insistiranja na uverljivosti i prepoznatljivosti, Predić se smatra hroničarem građanskog društva svoga vremena. Takođe je oslikao ikonostas pravoslavne crkve u Bečeju, u kapeli bečejskog veleposednika Bogdana Dunđerskog i hrama u Orlovatu.\nO njegovom ličnom životu malo se zna, spekuliše se o neostvarenoj ljubavi u Orlovatu. Bio je posvećen umetnosti i porodici, nikada se nije ženio. „Radeći kroz ceo život posao koji voliš i njime koristiš drugima – ne znači li to imati u životu sreće“, jedna je od njegovih rečenica citirana u okviru izložbe u Galeriji SANU, koja će trajati do 15. aprila.\nLegat Uroša Predić je godinu dana posle njegove smrti iz Beograda prebačen u zrenjaninski Narodni muzej, u čijoj se stalnoj postavci nalazi slikareva soba. U njihovom depou čuva se legat od 900 Predićevih crteža, zapisa i ličnih stvari. Poslednji put u Beogradu Predićeva dela bila su izložena u oktobru 2016. u Domu Jevrema Grujića. O njegovom životu i delu objavljeno je više knjiga.\nPredavanja i filmski žurnali\nPovodom izložbe o Urošu Prediću, 23. marta i 10. aprila u Galeriji SANU održaće se predavanja o njegovom oslikavanju Parlamenta u Beču i njegovom prijateljstvu sa Mihajlom Pupinom. Najavljena su i stručna vođenja kroz izložbu, svakog dana u dva termina sa stručnim saradnicima SANU, a svake srede u 17 sati sa Oliverom Skoko, koja je poznata i kao pisac, autor je dva romana: „Perast – Amsterdam“ i „Korčulanski đir“. Ona je najavila da će tokom izložbe u Galeriji SANU biti prikazivani i filmski žurnali o Urošu Prediću, dobijeni od Filmskih novosti, a koji su snimljeni 1951. u Predićevom ateljeu i 1953. u SANU kad su se Beograđani opraštali do njega, pre nego što je prenet i sahranjen u Orlovatu.\nIzložba, uros predicBeograd\nLegat homoljskih umetnika u muzeju u Žagubici\nTri i po decenije propadanja Legata porodice Petrović


Vestervele poziva na uzdržanost\nNemački i švedski ministar inostranih poslova, Gvido Vestervele i Karl Bilt\nMinistri inostranih poslova Njemačke i Švedske su nakon današnjeg sastanka u Berlinu zatražili organizovanje poštenih i mirnih srpskih izbora na Kosovu. Takođe su pozvali Srbiju da nastavi sa pro-evropskim putem.\nNjemački šef diplomatije Gvido Vestervele, na zajedničkoj konferenciji za novinare sa švedskim kolegom Karlom Biltom, zatražio je od obje strane da budu uzdržane na predstojećim srpskim parlamentarnim i predsjedničkim izborima. Berlin je prethodno, na zahtjev NATO-a, poslao pojačanje za KFOR, u svijetlu zabrinutosti zbog mogućeg obnavljanja sukoba Srba i Albanaca. Oko 550 dodatnih njemačkih i austrijskih vojnika privremeno je raspoređeno na Kosovu, uglavnom u sjevernom dijelu.\n"Razgovarali smo o srpskim izborima, u nedjelju, i pozdravljamo sporazum Srbije i Kosova o prihvatanju pomoći OEBS-a kada je riječ o onima koji imaju pravo glasa na kosovskoj teritoriji. Pozivamo obje strane da se ponašaju odgovorno i da budu uzdržane. U cilju održavanja mirnih i dobro-regulisanih izbora, obje strane treba da se uzdrže od jednostranih akcija. Biće potrebno smirivanje tenzija i razum bi trebalo da bude glavna emocija.”\nSrbi na Kosovu koji imaju dvojno državljanstvo moći će da glasaju na parlamentarnim i predsjedničkim izborima, na biračkim mjestima koje će nadzirati i organizovati OEBS, ali ne i na lokalnim izborima. Komentarišući mogući ishod glasanja, švedski šef diplomatije istakao je da je na građanima Srbije da donesu odluku, uz napomenu da evropski zvaničnici pozdravljaju evropski orjentisanu, reformsku politiku Beograda. Bilt je međutim dodao da je, uz rizik da bude optužen za miješanje, on za pobjedu Demokratske stranke.\n"Poznata mi je politička platforma koju predsjednik Tadić želi da nastavi i mislim da je on imao izuzetno konstruktivnu i važnu ulogu u svojoj zemlji i regionu u poslednjih nekoliko godina. Ovo govorim, svjestan rizika da ću biti optužen za miješanje u srpsku unutrašnju politiku, ali takve stvari se događaju. Teško je međutim predvidjeti šta će se dogoditi, s obzirom na to da nije samo riječ o predsjedničkim izborima odnosno vjerovatno prvom krugu, već i parlamentarnim i lokalnim i puno toga je u igri. Nema međutim sumnje da smo zainteresovani da Srbija, zajedno sa ostalim zemljama u regionu, uključujući i Kosovo, napreduje na putu vladavine prava i evropskih integracija”.\nPrema istraživanjima javnog mnjenja, Demokratska stranka zaostaje za Sprskom naprednom strankom, uoči izbora 6. maja


Radio 021\t03.08.2018 11:07\nPredsednik Srpskog patriotskog saveza (SPAS) Aleksandar Šapić izjavio je da se opozicija ne može okupljati oko toga da se ne izlazi na izbore bez ravnopravnih uslova, kao i to da je on opozicija i na nivou države i grada, a da je samo na Novom Beogradu vlast.\nU intervjuu za nedeljnik NIN, Šapić je upitao zašto mediji koji danas podržavaju Savez za Srbiju koji je u svoj program uvrstio fer i ravnopravne izbore nisu njega ravnopravno tretirali na prethodnim izborima.\n"Mene su tukli u ovoj kampanji sa sve tri strane na različite načine: jedni maljem, drugi me gađali strelom, a treći mi ubrizgavali otrov dok spavam. Nisam imao jednak tretman kao drugi, ni u medijima koji nisu režimski, zašto", upitao je Šapić.\nOn je objasnio da na sledećim izborima njegova novoformirana stranka želi da učestvuje samostalno, kao i da ne želi da njegova politika bude zasnovana na svađama i kritici.\n"Pokušavam da budem pozitivan i konstruktivan, a imam utisak da smo upali u vrzino kolo destrukcije i negativne energije. Želim da dobijem mandat na osnovu ideja šta mogu da uradim, a ne da tražim poverenje zbog umeća da se svađam i kritikujem", objasnio je Šapić.\nOn je kazao da nije tačno da njegov savez ima ulogu da oduzme glasove opoziciji, jer je, po njegovom mišljenju, nemoguće uzeti glasove od ljudi koji su izlazili iz politike, pa se u nju vraćali.\n"(Saša) Janković je bio zaštitnik građana, (Dragan) Đilas predsednik Košarkaškog saveza, a (Vuk) Jeremić predsedavajući, a posle toga je radio na kandidaturi za generalnog sekretara UN - to je sve u redu i svako ima pravo da odlazi i da se vraća, ali ne razumem kako smo došli do toga da ja nekome nešto uzimam", kazao je Šapić.\nDodao je da on i stranka SPAS nemaju bilo kakve veze sa Srpskom naprednom strankom ni sa Savezom za Srbiju, a da će njegova stranka učestvovati na izborima iako opozicija odluči da izbore bojkotuje.\nKako je objasnio, SPAS ima poseban program za lokalni nivo na kojem su spremni za savez i saradnju sa različitim grupama građana i udruženjima, a na nacionalnom nivou želi da nastupa samostalno.\n"Mi želimo svojim primerom da pokažemo da akteri na plitičkoj sceni Srbije i politički neistomišljenici ne smeju da budu jedni drugima neprijatelji. Nećemo postići ništa produbljivanjem sukoba među nama", kazao je Šapić.


Pre svega: BBC PRIZNAO: Srbiju bombardovali osiromašenim uranijumom, od raka će umreti još 10.000 ljudi!\nBBC PRIZNAO: Srbiju bombardovali osiromašenim uranijumom, od raka će umreti još 10.000 ljudi!\nU narednom periodu najmanje još 10.000 ljudi u Srbiji umreće od raka uzrokovanog NATObombardovanjem osiromašenim uranijumom 1999. godine, objavio je britanski biolog Rodžer Kofil, prenosi BBC!\nKofil je do svojih prognoza došao u svojoj laboratoriji u južnom Velsu, a o pomenutoj problematici pričao je na londonskoj konferenciji posvećenoj problematici bombardovanjaameričkih i britanskih snaga, osiromašenim uranijumom u Iraku, 1991. godine.\nSvoje tvrdnje Rodžer je potkrepio i ukazivanjem na decu rođenu s deformitetima, kako u Bosni, tako i u Iraku, gde je NATO takođe u bombardovanju koristio osiromašeni uranijum.


Stari ambasador Avganistana u UN traži da ostane na svojoj funkciji\nFoto: lev radin / Alamy / Profimedia\nAmbasador Avganistana koji je u UN predstavljao svrgnutu administraciju Gulam Isakzaj zatražio je da ostane na toj funkciji u NJujorku, rekao je danas portparol UN Farhan Hak.\nPrema njegovim rečima, Isakzaj je potpisao pismo upućeno generalnom sekretaru UN Antoniju Guteresu sa listom delegacije Avganistana za Generalnu skupštinu.\nNije poznato da li će talibani, koji su prošlog mjeseca preuzeli vlast u Avganistanu. predložiti svog predstavnika u UN. Hak je istakao da je Isakzaj poslao svoj zahtev za akreditaciju, dan nakon početka sednice Generalne skupštine.\nViše desetina svjetskih lidera doputovaće naredne sedmice u Njujork radi godišnje Generalne skupštine UN i Isakzaj bi trebao da se obrati tokom poslednjeg dana sastanka 27. septembra.


Mornaru sertifikat za izvanredno poslovanje u 2020. godini!\nponedjeljak, jun 07, 2021\nKošarkaški klub Mornar zasluženo je sertifikovan za izvanredno poslovanje u 2020. godini potvrdila je komapnija Solvent Rating koja pruža sveobuhvatna rešenja neophodna za svakodnevno poslovanje, kao i sertifikata za Bonitetnu izvrsnost koji izdaje kompanija CompanyWall\nNa osnovu analize dosadašnjeg poslovanja i kompletnih javno dostupnih informacija za proteklu godinu, KK Mornar zadovoljio je najvažnije kriterijume u domenu likvidnosti i solventnosti, čime se svrstao u 1,6% domaćih privrednih subjekata koji su dobitnici ove reference, u odnosu na 118.652 registrovanih firmi, od kojih je 65.438 aktivno, naveli su iz Solvent Ratinga.\nOd svog osnivanja 1974. godine, KK Mornar uspješno posluje i svojom stabilnom politikom poslovanja i finansijskom ravnotežom pokazao se kao pouzdana, odgovorna i kvalitetna organizacija. Kao takva veoma je pouzdan partner za saradnju, što i potvrđuje sama referenca o kvalitetu poslovanja.\nCertificate of Excellence priznanje bonitetne izvrsnosti je potvrda je dugogodišnjeg sistematskog i kvalitetnog rada koji nosioce svrstava u sam vrh domaće privrede, rame uz rame sa firmama iz regiona i šire jer se primjenjuju isti rigorozni i dokazani kriterijumi. Ove godine samo 1,6% od 118.652 registrovanih firmi zadovoljava zadate kriterijume, što je pouzdan znak da firma odlično posluje i ima najniži poslovni rizik.\nU obrazloženju dodjeljivanja sertifikata iz Solvent Ratinga naveli su da je metodologija izračunavanja bonitetne izvrsnosti jedinstvena za sva tržišta Evrope i temelji se na 18 parametara uspješnosti i likvidnosti (finansijski izveštaj), statusa solventnosti preduzeća, blokada računa preduzeća i povezanih firmi i suđenja. Statistički modeli su izgrađeni na osnovu finansijskih pokazatelja (zaduženost, likvidnost, efikasnosti i efektivnost) i na osnovu neželjenih događaja (stečaj, likvidacija, blokada) u posmatranom periodu.\n“Solvent Rating doo Podgorica je prva kompanija u Crnoj Gori koja pruža sveobuhvatna rešenja neophodna za svakodnevno poslovanje. Kompanija je osnovana sa ciljem da pomogne crnogorskim kompanijama u traženju novih klijenata, provjeri istih, naplati potraživanja i povećanju likvidnosti u poslovanju. Svrha kompanije je i edukacija crnogorskih privrednika o korišćenju ovakvih informacija koje su praksa u svijetu dugi niz godina. Zahvaljujući tome, danas smo u poziciji da imamo partnerske odnose sa velikim brojem domaćih i internacionalnih kompanija”, navedeno je u saopštenju Solvent Ratinga.\nMornar je takođe dobitnik i sertifikata za Bonitetnu izvrsnost koja predstavlja potvrdu kvaliteta poslovanja. Ovjaj sertifikat dobili smo od kompanije CompanyWall.\n„Bonitetna ocjena se dodjeljuje na osnovu izvještaja o poslovanju brojkama. Sama po sebi već predstavlja uspjeh, ali govori mnogo o čovjeku koji vodi firmu, kao i o njegovim zaposlenima“, navodi se u obrazloženju CompanyWall.


PSŽ i Juve sad blizu trampe, san ostavljen za leto! - Sportske.net\nIzgleda da će svako dobiti ono što mu je potrebno...\nHaland "otkazao poslušnost" Red Bulu, on je svoje dogovorio u petak! Rajolina ucena?Poznata Mandžukićeva sudbina?Mandžukić nestao sa svih radaraJuve i PSŽ dogovaraju trejd?Pepova klauzula će eksplodirati kao bomba, Siti i Arsenal sa novim menadžerima!?\nIako je Fabio Paratići demantovao da će Juventus kupovati na zimu, izgleda da će ipak stići vezista na Sarijevo insistiranje. Trampa Emre Džan - Paredes je blizu, Nemac se ne uklapa u planove Juventusa, došao je besplatno, PSŽ će morati da doplati, a Sari insistira na Paredesu jer ga je trenirao u Empoliju.\nOvaj fudbaler je iz Zenita stigao u Pariz, ne dobija šansu kod Tuhela, ali bi u Juventusu mogao da bude dubler za Pjanića. Juve ima previše veznih igrača istog profila, no, čini se da za Bosanca nemaju zamenu.\nZbog toga žele da preduprede bilo kakva iznenađenja, da se pojačaju, osim Džana, trebalo bi da odu Mandžukić, Perin, Pjaca, možda i Demiral, a na tržištu nema levog beka koji bi zadovoljio apetite Juventusa.\nPominjan je i Kurzava iz PSŽ, ali u klubu nisu baš uvereni da bi bio prava zamena za Aleksa Sandra. Žele Emersona Palmijerija iz Čelsija, no to je nemoguća misija. Najverovatnije će odbrana ostati na okupu, a Sandra može da menja De Šiljo koji igra i levog i desnog spoljnog igrača.\nKako tvrde italijanski mediji, veliki san za leto ostaje Pol Pogba, mada neće biti lako, delom zbog Reala, delom i što Junajted ne odustaje od ogromnog novca koji traži za Francuza.\nU Juventusu se nadaju u Rajolu odnosno reprizu scenarija sa De Lihtom, kada je kontroverzni menadžer usmerio svog klijenta ka Torinu.


Vučić: Dogovoreno da stav BiH o Kosmetu bude isti kao stav Beograda\nIzvor: RTS, 06.Dec.2017, 13:44\nPredsednik Srbije Aleksandar Vučić kaže da je sa članovima Predsedništva BiH razgovarao o auto-putu Beograd–Sarajevo, utvrđivanju granice, kao i o poštovanju teritorijalnog integriteta Srbije. Na sastanku dogovoreno da BiH ima isti stav o Kosmetu kao i Beograd, sve dok Srbija ne zauzme drugačiji stav o tome. Model razgraničenja načelno prihvaćen, kaže predsedavajući Predsedništva Dragan Čović i ističe da je potrebno otklanjati barijere kako bi se ekonomska saradnja unapredila. >> Pročitaj celu vest na sajtu RTS <<\nAleksandar Vučić je, na zajedničkoj pres-konferenciji sa predsedavajućim Predsedništva BiH Draganom Čovićem, rekao da su on i članovi Predsedništva imali duge razgovore, a da su potom razgovarale i državne delegacije.\nVučić je istakao da je BiH jedan od najznačajnijih spoljnotrgovinskih partnera Srbije i obrnuto.\nNaveo je da je spoljnotrgovinska razmena između dve zemlje u prvih deset meseci iznosila milijardu i četiristo dvadeset četiri miliona evra i da ta razmena svake godine raste za 200 miliona evra, što, kako je rekao, BiH svrstava na jedno od najznačajnijih mesta među spoljnotrgovinskim partnerima Srbije.\n"Naši ekonomski rezultati i saradnja Srbije i BiH su čak i iznad nivoa političkih odnosa, koje ne bih ocenio kao loše", rekao je Vučić.\nNaznačio je da je od poslednjeg susreta zvaničnika, preko timova Vlade Srbije i Veća ministara BiH, otklonjeno nekoliko barijera u trgovini, čime možemo da se pohvalimo.\nKako kaže, otklonjene su barijere za izvoz pilećeg mesa i prerađevina, kao i piva iz BiH u Srbiju, a očekuje se da BiH otkloni barijere za izvoz piva iz Srbije u BiH.\nTakođe, olakšan je izvoz malina, voća, sokova i brašna, kao i mleka i mlečnih proizvoda u BiH, i izvoz šećera iz BiH u Srbiju.\nTri važna pitanja: Auto-put, granica i Kosmet\nVučić je poručio da su ključne političke teme unapređenje prijateljskih odnosa i to "da gledamo kako i na koji način da izbegavamo sve ono što bi moglo da bude problem".\nNaveo je da se danas razgovaralo o tri važna pitanja, a na prvom mestu o izgradnji auto-puta Beograd–Sarajevo.\nSrbija je tu, kaže, iznela fer stav.\nPokazali smo šta smo mi do sada uradili na Koridoru 11, odnosno kako i šta radimo na približavanju Beograda Sarajevu, rekao je Vučić. Istakao je da je spajanje ta dva grada važno zbog bošnjačkog stanovništva u Srbiji, srpskog u BiH, ali pre svega zbog Srba i Bošnjaka u obe zemlje.\n"Dali smo našim prijateljima predloge. Model je takav, non-pejper, činilo mi se da smo dobili načelnu saglasnost i u Sarajevu kada smo bili... Želeli bismo da imamo hidroelektranu Zvornik i Bajina Bašta u celini na teritoriji Srbije", rekao je Vučić.\nZauzvrat smo, dodaje, spremni da damo četiri, odnosno 19 hektara zemljišta na drugom mestu, gde god BiH to bude želela. Međutim, Vučić je naveo da je Predsedništvo BiH imalo drugačiji predlog, u vidu statusa tih elektrana, ali će se o tome još razgovarati.\nŠto se tiče opština Priboj i Rudo, išlo bi se, kaže Vučić, na razmenu teritorija – "metar za metar".\n"Nama je važna pruga Beograd–Bar, oko Štrpca. To bismo mi uzeli i ponudili bismo istu površinu u metrima kvadratnim, ne u kilometrima kvadratnim, bosanskohercegovačkoj strani na našoj teritoriji i reč je o mestima Sastavcima-Kronoge", naveo je Vučić.\nKako je rekao, Srbija bi i oko pruge Rudo–Priboj, koja ide kroz tri umesto dve granice, dala zemljište, kvadratni metar za kvadratni metar, opet u dogovoru sa BiH.\n"Reč je o malim površinama i zameni teritorije u tom delu. Verujem da će moći da se postigne ozbiljan napredak", rekao je Vučić.\nTreće pitanje je stav Predsedništva BiH o Kosmetu, kaže Vučić i dodaje da je na tome zahvalan članovima Predsedništva, pre svega predsedavajućem Draganu Čoviću, koji je pokrenuo tu temu.\nDogovoreno je, ističe, da BiH o Kosmetu ima isti stav kao i Beograd, dok Republika Srbija ne zauzme drugačiji stav o tome.\nPredsednik Srbije je objasnio da je to stav Predsedništva BiH i istakao da nije u pitanju samo stav srpskog člana tog tela.\nČović: Otkloniti otvorena pitanja koja opterećuju odnose\nPredsedavajući Predsedništva BiH Dragan Čović naveo je da su se teme o kojima su razgovarali dominantno odnosile na to kako poboljšati bilateralnu saradnju dve zemlje i na koji način otkloniti otvorena pitanja koja opterećuju odnose.\nNaglasio je da ekonomsku saradnju samo treba ohrabrivati i otklanjati barijere da bude još izraženija na svim nivoima.\n"Naš zajednički stav je da moramo rešiti pitanja dobrosusedskih odnosa kako smo to uradili sa Crnom Gorom, gde smo rešili pitanje granica i ja bih rekao ostavili iza sebe skoro sva otvorena pitanja, na isti način ćemo to morati uraditi sa Republikom Srbijom i sa Republikom Hrvatskom, pa i kada je u pitanju bilo koje unutrašnje pitanje koje se tiče Srbije, stav nas, tri člana Predsedništva, jesu upravo ta otvorena pitanja koja ćemo prilagođavati u vođenju naše spoljne politike stajalištima vas u Beogradu, za bilo koje pitanje", rekao je Čović.\nNaveo je da je model za rešavanje pitanja infrastrukture i granice u Sarajevu grubo definisan.\n"Model za rešavanje pitanja infrastrukture i granice tiče se i ovih energetskih objekata, ali uopšte u definisanja granice, ja mislim da smo u Sarajevu kao model ugrubo definisali i šteta je što ovo vreme nismo na adekvatniji način iskoristili", rekao je Čović.\n"Ja sam uvek optimističan, ali evo sad ću, evo, promeniti pristup pa ću reći da sam vrlo pesimističan kako ćemo to brzo uraditi, pa ako bi to bio, na neki način, provokacija da se to brzo uradi, bilo bi mi drago. Ne vidim nijedan razlog zašto mi ne bismo brzo seli u Bosni i Hercegovini i ova pitanja ostavili iza sebe, jer uistinu nije teško naći zajednički stav oko tog pitanja", kaže Čović.\nPitanje granice je prioritet, rekao je Čović, jer je siguran da će se to pitanje pojaviti kao prepreka na njihovom kandidatskom putu ka EU.\n"Nadam se da ćemo brzo rešiti pitanje granica sa Srbijom. Stalo nam je da dobijemo kandidatski status", pojasnio je Čović.\nPredsedavajući Predsedništva BiH zahvalio je predsedniku Srbije na "pruženim alternativama" u modelu granice između dve zemlje.\n"Ovaj predlog kada je u pitanju granica i danas je kao model manje-više prihvaćen načelno, moraćemo zajedno sva trojica preko naših predstavnika u jednoj mnogo intenzivnijoj komunikaciji sa vama doći do konačnog rešenja, da to pitanje ostane iza nas na tragu ovog modela koji je, čini mi se, pravičan za obe strane, čak ja bih rekao džentlmenski u nekim elementima, ali zbog složenosti odnosa u BiH, moraćete razumeti da se mi u BiH teže dogovaramo i o ovom koridoru koji bi iz BiH, iz Sarajeva, trebalo ići ka Beogradu i već uveliko govorim da ćemo to povezati, ali jednako tako i oko energetike, odnosno energetskih objekata, iako su, čini mi se, stvari dosta čiste, ali ostavite nam još malo prostora da mi unutar sebe pokušamo te stavove usaglasiti i, konačno, ja se nadam brzo rešiti pitanje granica", dodao je Čović.\n"Nadam se da ćemo brzo rešiti pitanje granica sa Srbijom. Stalo nam je da dobijemo kandidatski status", objasnio je Čović.\n"Taj model 'metar za metar' je dobro rešenje i to je i model za rešavanje pitanja sa Hrvatskom", rekao je Čović.\nPredsedavajući Predsedništva BiH je istakao da veruje da će se do zajedničkog stava brzo doći.\nUpitani da li su optimisti da će pitanje granice biti rešeno do kraja godine, kako su ranije najavljivali, Vučić je rekao da nije preterani optimista, ali da će učiniti sve da se to pitanje što skorije reši, dok je Čović rekao da je on možda i preveliki optimista, te da je uveren da će članovi Predsedništva uskoro usaglasiti stavove i sa takvim rešenjem izaći i javno.\nVučić je, odgovarajući na to pitanje, rekao da u suštini nije čuo šta je to što bi bošnjačku stranu zadovoljilo, ali je ponovio kako je to pitanje predložila Srbija da se reši, a da je Srbija čak u međuvremenu ponudila "non pejper" i da sad čeka odgovor BiH.\nKako je rekao, predlog Srbije je ono o čemu se razgovaralo i prilikom sastanka u Sarajevu, a to je da granica ide administrativnom linijom tamo gde su hidroelektrane, a da Srbija ima pravo službenosti na 99 godina.\n"Iako znate da Srbija ima na hidroelektranama i vlasništvo i državinu, a mi smo spremni da pokažemo i papire o tome", primetio je.\nU skladu s tim, dodao je, mi smo pravili naše predloge, a da li će biti prihvaćeni, videćemo, ali mi smo spremni da razgovaramo u tim okvirima.\n"Mislim da sam razumeo i šta su bošnjački stavovi, potpuno sam razumeo šta su stavovi hrvatskog člana i srpskog, ali oni će doći s jedinstvenim stavom, a mi ćemo to poštovati", poručio je Vučić.\nČović je najpre konstatovao da, kad je reč o spoljnopolitičkim odnosima, nema bošnjačke, srpske ili hrvatske politike, već postoji jedinstveni stav i takav će predstaviti i Srbiji.\n"Mi ćemo uzeti sebi još malo vremena da usaglasimo stavove, jer znate da u BiH ne može baš sve da ide brzo, ali ćemo onda s tim stavom izaći pred Srbiju", poručio je Čović.\nVučić: Ništa Srbija ne duguje...\nBiH će u Srbiji uvek imati partnera koji je spreman da pomogne, ali priče o navodnom dugu Srbije od 3,4 milijarde prema BiH za poplavljeno zemljište su "prazne priče" za novine i za to ne postoji pravni osnov, kaže predsednik Srbije.\nVučić je to rekao novinarima nakon sastanka sa članovima Predsedništva BiH, a upitan da li se razgovaralo o isplati duga Srbije prema BiH, na osnovu neisplaćenih naknada za korišćenje hidropotencijala za potrebe rada hidoelektrana "Bajina Bašta" i "Zvornik".\nNa pitanje novinara da li je bilo reči o isplati duga, Vučić je uzvratio kontrapitanjem: "Je l' imate vi neki papir da to potkrepite?"\nPodvukao je da ne postoji papir kojim bi mogla da se potkrepi tvrdnja da Srbija duguje 3,4 milijarde BiH za potopljeno zemljište.\n"Glava me zaboli kada takve gluposti slušam", rekao je Vučić.\n"Slušam priče prvo o izlivanju naše vode, koliko treba da se plati Rogatici, Srebrenici, Bratuncu, Višegradu, Zvorniku... i onda mi kažemo da nema problema, daćemo vam pare, pa razgovaram sa članovima Predsedništva, kažemo daćemo, učinićemo...\nI to ne zato što imate bilo pravni osnov da to tražite – ako ga imate, tražite na sudu, pa ćete videti da nemate pravni osnov... To su prazne priče za novine, jer je Srbija laka meta, pa udri koliko možeš po Srbiji, utoliko je bolje i lakše. Voleo bih da neko razmišlja o tome da stvarno gradi prijateljske odnose", rekao je Vučić.\nPredsednik je naveo da su se nadležni bili dogovorili, kada je reč o plavljenju iz 1991/92. godine, iako je cena, smatra bila potpuno besmislena, jer čitava mesta ne vrede toliko, 30–35 miliona evra.\n"Rekao sam im – pošto nemate nijedan papir, dokaz, mi ćemo vam pokloniti pare, a i to su mesta u Republici Srpskoj, daćemo vam koliko tražite, poklonićemo", rekao je Vučić.\nKako je rekao, nije problem da Srbija izdvoji novac, pa i da ga pokloni, ali je istakao da se Srbiji ne može "stavljati nešto" što nije presuđeno nijednim aktom.\n"Nego to neko negde misli... Kad bih vam ja rekao šta misli moj otac o svojim spaljenim kućama u Bugojnu, koliko misli da treba para da dobije, a još mu niko nije ni dinara ponudio, a sve kuće Vučića u Bugojnu spaljene... Nikad to pitanje nisam potegao, niti mislim da o tome treba da se priča, dajte da pričamo o onome što je realno", rekao je predsednik Srbije.\nVučić je poručio da će BiH u Srbiji uvek imati partnera, koji će učiniti sve što može, pa čak, ponavlja, i da pokloni ako treba.\n"Ali nemojte da govorite – ne treba nam poklonjeno, hoćemo naše. Ako je vaše, pokažite mi pa ćete dobiti, a to što po novinama mislite da je vaše – to ne znači da jeste", istakao je Vučić i dodao da na to da je dug 3,4 milijarde, što i sam čita na različitim portalima u BiH, može samo da se nasmeje.\n"Spremni smo da pomognemo u svakom trenutku, a zamislite – šteta od plavljena koja iznosi 30 miliona evra u opštinama koje sam pomenuo... A sad mi recite šta je tu štetu tolikom pričinilo... Tu, odgovora, naravno da nema", konstatovao je predsednik.\nSrbija će, podvukao je, graditi iskrene prijateljske odnose, ali to nikad neće biti odnosi ponižavanja BiH sa naše strane, kao što nikome u BiH nećemo dozvoliti da ponižava Srbiju.\nPredsedavajući Predsedništva BiH konstatovao je da bilateralna pitanja treba što pre rešiti na zadovoljstvo obe strane, bez obzira na to koliko to zadiralo u prošlost i dodao da će BiH zauzeti jasno stanovište, na osnovu dokumenata.\n"Imali smo jasan predlog Vučića još u Sarajevu, oko nadoknade za potopljeno zemljište, čak na način da se to ove godine potpuno reši i izmiri. Nažalost, opet nismo reagovali, moguće da smo to pitanje do sada mogli da rešimo. Evidentno se odluke u Srbiji lakše donose nego u BiH", zaključio je Čović.\nČlanovi Predsedništva BiH sastali su se ranije danas sa premijerkom Anom Brnabić, a kasnije su sa predsednikom Vučićem obišli Muzej savremene umetnosti.\nZatim su položili vence na Spomenik neznanom junaku na Avali. U njihovoj pratnji bili su ministar odbrane Aleksandar Vulin i načelnik Generalštaba Vojske Srbije, general Ljubiša Diković.\nIvanić, Izetbegović i Čović su zvaničnu posetu Srbiji završili sastankom sa predsednicom parlamenta Majom Gojković.\nPrethodno je predsednik Aleksandar Vučić članovima Predsedništva BiH organizovao svečani doček ispred Palate "Srbija".\nBeta Video: Čović: Potrebno je raditi na otklanjanju pitanja koja opterećuju odnose BiH i Srbije\nVučić: Hrvatske optužbe neće ostati bez odgovora\nIzvor: B92, 06.Dec.2017\nBeograd -- Vučić izjavio da je pitanje izmene hrvatskog zakonodavstva koje se tiču ratnih veterana, prema kojem su Srbi označeni kao agresori veoma teška stvar za Srbiju...Nakon sastanka sa članovima Predsedništva BiH u Beogradu, Vučić je rekao da danas nije vreme da se priča o tome, jer to...\nTurska među top 5 vodećih privreda Evrope


Jovana Crnogorac iz Alanje gleda Baku - 2Bike.rs\nJovana Crnogorac (BK Novi Sad) najbolja srpska biciklistkinja na planinskom biciklu, sa trenerom kluba Nemanjom Vajsom, koji je i selektor za planinski biciklizam, nalazi se na pripremama u Alanji u Turskoj. Ostaće do pred kraj meseca kada se seli na Kipar gde će učestvovati na seriji UCI trka “Sunčanog kupa”.\n- Jovana Crnogorac će u ovoj sezoni na međunarodnoj sceni voziti kao član ekipe Salkano, čiji je sponzor veliki prozvođač bicikla i opreme iz Turske. Ove pripreme finansira taj klub za koji će voziti i Ivana Kostić iz ekipe Orlovac Sistem FPS iz Crne Trave i Bojan Đurđić najbolji srpski takmičar u planinskom biciklizmu iz kragujevačkog Radničkog – objasnio je Nemanja Vajs.- Na Kipru ćemo testirati šta smo uradili u protekla tri meseca. Vreme nas služi, imamo odlične staze i Jovana Crnogorac trenira “punim gasom”.\n- Ukoliko se Srbija zaključno sa 31. decembrom ove godine, na rang listi nađe među 29 evropskih zemalja u muškoj i među 14 u ženskoj konkurenciji, kvalifikovaće po jednog biciklistu i bicikliskinju za Baku. Trenuto smo 26. kod muškaraca i 16. kod žena, tako da nam je ova godina važna za sakupljanje bodova. Mi smo organizatori tri UCI trke u Srbiji, imamo dobar i ne tako skup program u Hrvatskoj i Turskoj i siguran sam da ćemo ispunitu obe norme za prve Olimpijske igre Evrope. Čekamo potvrdu iz OKS o budžetu za pripreme i realizaciju kvalifikacija za Baku što može da nam pojača program trka i priprema.\nVajs planira prvo okupljanje kandidata za reprezentaciju u martu:\n- Organizovaćemo vikend pripreme u Beogradu gde ćemo testirati kandidate za reprezentaciju što će ujedno biti i prva selekcija. Program reprezentacije počinje u aprilu trkama u Hrvatskoj i nosiće ga najspremniji, obzirom da zbog manje finansijskih sredstava neće biti šireg spiska kao ranijih godina. Zbog toga nema ni reprezentativnih priprema na moru, program do prvih reprezentativnih trka nosiće klubovi.


FAJNENŠEL TAJMS OBJAVIO KO JE LIČNOST 2018. GODINE: Nije ni Tramp, ni Putin, ni Kašogi, nego Džordž Soroš | Ekspres.net\n“O ličnosti godine Tajmsa obično se odlučuje na osnovu dostignuća. U slučaju Soroša ove godine odlučeno je i na osnovu vrednosti koje on predstavlja”, navodi list u obrazloženju priznanja.\nSoroš (88), Jevrejin madjarskog porekla, opisan je kao “otac industrije hedž fondova”, ali i kao neko ko se zalagao za liberalnu demokratiju i otvoreno društvo i ko se “kroz filantropiju borio protiv autoritarizma, rasizma i netolerancije”.\nFrans pres podseća da je Džordž Soroš postao i žrtva nacionalista i pristalica teorija zavere u Evropi i SAD. Oni ga optužuju da svojim humanitarnim aktivnostima preko nevladinih organizacija podržava ilegalnu imigraciju.\nSoroš fondacija je preselila sedište iz Budimpešte u Berlin u avgustu pošto je vlada Viktora Orbana usvojila zakone “Stop Sorošu”.\nSoroš je bio na meti teorije zavere i kada su ga konzervativni kritičari optužili da tajno finansira “karavan migranata” koji se iz zemalja Centralne Amerike preko Meksika uputio u SAD.\nTags Džordž SorošFajnanšel Tajmsličnost godinemproglašenje\nŠPANIJA NA IVICI NOVOG GRAĐANSKOG RATA: Katalonija proglasila nezavisnost POKRET NAJBOLJE ZA BRITANIJU SAOPŠTIO: Džordž Soroš nam dao 450.000 evra za odlaganje Bregzita SOROŠ: Tramp je ultimativni narcis spreman da uništi svet “STOP SOROS”: Zakon protiv podrške nelegalnoj migraciji usvojen u Mađarskoj


Dodik zavodi red u NSRS: Nema više prepucavanja, ograničava vrijeme diskusije - Narod.ba\nDodik zavodi red u NSRS: Nema više prepucavanja, ograničava vrijeme diskusije\nZa prvo septembarsko zasjedanje Narodne skupštine Republike Srpske, član Predsjedništva Bosne i Hercegovine i lider SNSD-a Milorad Dodik najavljuje podnošenje inicijative za promjenu Poslovnika NSRS. Kako je Dodik kazao za ATV, riječ je o promjenama koje će “onemogućiti degradaciju te institucije”. Po uzoru na druge parlamente trebala bi se, smatra Dodik, ograničiti diskusija oko jedne tačke dnevnog reda, ali […]\nZa prvo septembarsko zasjedanje Narodne skupštine Republike Srpske, član Predsjedništva Bosne i Hercegovine i lider SNSD-a Milorad Dodik najavljuje podnošenje inicijative za promjenu Poslovnika NSRS.\nKako je Dodik kazao za ATV, riječ je o promjenama koje će “onemogućiti degradaciju te institucije”. Po uzoru na druge parlamente trebala bi se, smatra Dodik, ograničiti diskusija oko jedne tačke dnevnog reda, ali i vrijeme koje bi partije imale za diskusiju.\n– Ozbiljni parlamenti u svijetu imaju, recimo, oko jedne tačke dnevnog reda vrijeme u kome se bave tom pričom. Može da govori jedan u ime partije ili pet, ali svakako imaju svoje vrijeme i to je gotovo. Tako da i to treba učiniti vratiti dignitet parlamentu i skloniti ovu lakrdiju koja je skrnjavljenje procedura – rekao je Dodik.\nOn je naveo kako niko neće biti spriječen da govori, a cilj je da se ne ponavljaju prepucavanja, poput onih koja su viđena na posljednjoj, posebnoj sjednici.


Predstavnici opštine Mali Zvornik posetili Kavalu i Tasos -\nPredstavnici opštine Mali Zvornik posetili Kavalu i Tasos\nPredsednik opštine Mali Zvornik, Zoran Jevtić, sa saradnikom Mladenom Perićem, predstavnikom Opštinske uprave, pridružio se proteklog vikenda „Open Balkan“ putovanju u Grčku, u okviru kojeg su sa dvadeset šest privrednika sa juga Srbije, predsednicima opština Bela Palanka, Trgovište, Lebane i gradonačelnikom Leskovca posetili Kavalu i Tasos.\nPutovanje je organizovao klub „4H4 Justinijana Prima“, u saradnji sa Privrednom komorom Srbije (PKS) za Jablanički i Pčinjski okrug, radi nastavka širenja saradnje među zemljama Balkana, kulturnih, ekonomskih i prijateljskih veza.\nPo povratku iz Grčke, Jevtić je zahvalio organizatorima na putovanju i prilici da opštinu Mali Zvornik predstavi privrednicima, zvaničnicima i ostalim predstavnicima regije u kojoj je boravio.\nOn je naveo da je ovu priliku iskoristio da prezentuje turističke i ostale privredne potencijale malozvorničke opštine, te pozove predstavnike Kavale i Tasosa da posete Mali Zvornik, dodajući da su ovakve posete od izuzetne važnosti za opštinu, budući da pružaju mogućnost povezivanja, uspostavanja novih kontakata i saradnje od značaja za razvoj lokalne zajednice.\nDelegaciju karavana „Open Balkan“ u kojem je bilo oko desetak vozila, na čelu sa direktorom Regionalne privredne komore (RPK) Jablaničkog i Pčinjskog okruga i predsednikom kluba „4H4 Justinijana Prima“, Goranom Jovićem, primio je predsednik institucije Dimofelije, u čijoj je nadležnosti turizam, sport, kultura, nepokretna imovina, razvoj grada i razvoj banja, Panajotis Agelidis, kao i direktor, inače veliki prijatelj Srbije i organizator mnogih humanitarnih akcija u vreme bombardovanja Savezne Republike Jugoslavije, nekadašnji student Fakulteta poljoprivrede u Beogradu, Aleksandros Vretos, kao i Korina Ganiti, zadužena za\nNa ovom sastanku razgovarano je o nastavku saradnje PKS RPK Jablaničkog i Pčinjskog okruga sa Kavalom, koja traje već 14 godina, kao i o tome koliko su nastupi na međunarodnom sajmu EXPO KAVALA u okviru RPK značajni za Srbiju.\nZaključeno je da je zahvaljujući ovoj saradnji ostvareno mnogo poslovnih kontakata do sada, uz podsećanje da RPK Jablaničkog i Pčinjskog okruga, posle potpisivanja sporazuma o saradnji sa privrednom komorom Kavale 2008. godine, svake godine ima besplatan štand za izlagače iz Srbije.\nPredloženo je da ekipa novinara i vlasnika elektronskih medija iz Kavale poseti jug\nSrbije, u cilju da se na taj način Srbija još više približi Grčkoj, a posebno ovom regionu. Predloženo je i da mediji iz Srbije, u organizaciji PKS RPK Leskovac, uzvrate posetu Grčkoj.\nDelegaciju je primio i predsednik privredne komore Kavale gospodin Markos Dempas, inače dobitnik plakete PKS i Predsednika Marka Čadeža 2019, godine za doprinos saradnje privrednika Srbije i Grčke.\nSastanku je prisustviao i savetnik za preduzetništvo, vlasnik desetak firmi u Grčkoj, Lefteris Kukutinis, koji je svojevremeno tekođe studirao u Srbiji.\nPokrenuta je i inicijativa za održavanje skupa u PKS u Beogradu Grka koji su studirali u Srbiji, a koji su sada privrednici, političari i ljudi iz javnog života, kako bi i na taj način obnovili stare veze i ojačali ekonomsku saradnju u regionu.\nKavala ima dva aerodroma, dve luke i preko 100.000 stanovnika i jedan je od najvećih gradova Grčke, a za Srbiju može biti zanimljiva velika kuka za kontejnerski transport robe, jer je dobro povezana sa Solunom, Bugarskom i Turskom.\nDelegaciju je primila i konzul Jasmina Milačić sa saradnicima i u jako prijatnoj atmosferi u prostorijama Generalnog konzulata pozdravila goste iz Srbije i ponudila pomoć u saradnji sa grčkim privrednicima.\nDirektor PKS RPK Jablaničkog i Pčinjskog okruga, Goran Jović, je u ime PKS pozvao konzula Jasminu Milačić da početkom oktobra tekuće godine sa privrednicima iz Srbije prisustvuje otvaranju međunardnog sajma KAVALA EXPO, što je ona sa zadovoljstvom prihvatila.\nPrevious Skobaljijada i Gurmanijada 11. juna u Malom Zvorniku\nNext Uručeni poklon paketi i po 100.000 dinara za decu rođenu u aprilu 2022. godine\nLoznica-Drina 5:0 pred odlazak na Zlatibor (video)\nDanas zasedalo Gradsko veće\nZLOČIN VEĆI OD ONOG IZ 1941!\nZa opremanje pet vrtića 21 milion dinara\nLoznica dočekuje Drinu u Klupcima


“Wonder Woman 1984” stiže u bioskope i na HBO Max – Bosonoga\n“Wonder Woman 1984” stiže u bioskope i na HBO Max\nBioskopi su preveliki finansijski rizik čak i za Warner Bros. koji je insistirao na ekskluzivi velikog platna po svaku cijenu, sve do danas kada je ta cijena ipak postala prevelika.\nWB je saopštio da će se “Wonder Woman 1984” premijerno prikazati u 25. decembra, ali ne samo u bioskopima – istog dana film će debitovati i na HBO Max!\nWonder Woman 1984 – Official Main Trailer (in theaters and streaming exclusively on HBO Max at no extra cost to subscribers on Dec 25th) https://t.co/YTRNpdpPUp pic.twitter.com/3CVgmK0gJV\nKao što se može vidjeti na postu na Twitteru, vijest je procurila zajedno sa novim trejlerom koji je ubrzo uklonjen, a Warner je morao ovu informaciju da potvrdi.\nPrema njihovom saopštenju, “Wonder Woman” će biti dostupan za gledanje na HBO Max mjesec dana, počevši od 25. decembra. Pretpostavlja se da će se u nekom trenutku tokom 2021. godine film vratiti u regularnu ponudu striming servisa.\nPotencijalno dobra vijest za fanove, ako ne dođe do novog lockdown-a, jeste da će se film na međunarodnom tržištu pojaviti već od 16. decembra.\nRediteljka Peti Dženkins (Patty Jenkins) takođe je potvrdila vijest na Twitteru: “U nekom trenutku morate da izaberete mogućnost da pored svega ostalog podjelite svu ljubav i radost koju možete pružiti. Volimo naš film isto koliko i naše fanove, i zaista se nadamo da će vam pružiti bar malo radosti tokom ove praznične sezone.”\n“Wonder Woman 1984” se priključuje malobrojnim blokbasterima 2020. godine koji će imati i digitalnu premijeru, doduše nakon šest pomjeranja bioskopske. Međutim, za razliku od Mulan, za koju su korisnici Disney+ morali dodatno da plate, korisnici HBO Max će bez dodatnih troškova gledati WW84.\nPrethodni članak10 uloga Leonarda Dikaprija koje su bile za Oskara\nSledeći članakLegendarni Brian Eno objavio prvi spot u karijeri (VIDEO)


Uzbudljiva (pseudo)istorijska povest - Dnevni list Danas\nPočetna » Novo » Nedelja » Uzbudljiva (pseudo)istorijska povest\nNovi roman Rajka Lukača „Divit i rukopisi“, koja se krajem 2017. pojavila u izdanju zrenjaninske „Agore“, primer je savremenog faktografsko-fikcionalnog pripovedanja u kojem „Istorija“ i sve ono činjenično sada postaje „Terra incognita“ – nešto novo, neotkriveno, intrigantno – u mističnom mozaiku (pseudo)istorijskih biografija.\n0Piše: DanasOnline 13. januara 2018. 21.00\nPrateći sudbine junaka ove knjige, rečenica „Reći ko ne reći, gdje nije svjedok divit i hartija“ možda je i jedna od osnovnih formotvornih strategija oblikovanja romaneskne postmoderne istoriografije u kojoj, u živopisnim proznim pejzažima, divit kao kompleksni simbol i svedok kazuje sopstvenu „Priču“.\nRajko Lukač rođen je 1952. u Međeđi kod Bosanske Dubice. Diplomirao je na grupi za srpskohrvatski jezik i jugoslovensku književnost „Filološkog fakulteta“ u Beograd, gde i živi od 1971. Profesurom se bavio nekoliko meseci, a najduže – deceniju i po – bio novinar, potom saradnik u marketingu, urednik i voditelj književne tribine, savetnik za književnost u jednom fondu, te saradnik i urednik u nekoliko izdavačkih kuća.\nOd 1977. i svoje prve zbirke poezije „Plavuša i putnik“, do poslednje objavljene „Kratka duga“ (2017), potpisao je još desetak autorskih, kao i izbor poezije u prevodu na makedonskom jeziku „Tanc so sirenite“ (2016). Prvi roman „Čipkarska škola“ objavio je 1988, nakon čega su usledili „LJetne sante“ (1995), „Božji ugodnici“ (1998), „Arhivske grobnice“ (2002), „Hroničar“ (2005) i „Zvono nad međama“ (2015). Objavio je i dva romana za mlade „Najgori nadimak na svijetu“ (2011) i „Uhvati vjetar“ (2012), kao i jedan i za decu „Strašnije od najstrašnijeg“ (2016). U svojoj bibliografiji beleži i knjige priča „Mojin kralj“ (1996), „Šetalište hromih“ (2001), „Samrtni zagrljaj“ (2006) i „Pisac na usijanom limenom krovu biblioteke“ (2017), kao i dramu „Fajront na Gvozdu“ (2011). Emitovano mu je nekoliko radio-drama, prevodi sa makedonskog…


ZAGAĐENJE OD CENTRA DO ZEMUNA: Ozonski omotač čak dva dana u crvenoj zoni, pokazuju merne stanice\n29. 10. 2021. u 08:51\nDUŽE od 48 sati prisutna je velika koncentracija zagađivača vazduha, a zvanična merenja pokazuju da je kvalitet ozonskog omotača konstantno u crvenoj zoni. Visok stepen zagađenosti, u prethodna 24 časa, pokazivale su skoro sve merne stanice, a najgore je bilo u Ovči, Zemunu, samom centru grada, u Bulevaru despota Stefana.\nTeško se disalo i na Novom Beogradu gde je smog prekrio višespratnice, što su i pokazale merne stanice u Omladinskih brigada i kod Ušća. Ništa lakše nije bilo ni stanovnicima na obodu grada u Grockoj, Mladenovcu, Lazarevcu i Obrenovcu. Žalili su se i žitelji sa Banovog brda, Miljakovca i Železnika.\n- Najveći izvor suspendovanih čestica u vazduhu, tokom ovih dana su velika industrijska postrojenja poput termoelektrana ali i privatna ložišta kojih ima najviše na obodu grada - objašnjavaju nadležni iz GZzJZ. - U ovom trenutku je najvažnije da građani prate sva obaveštenja i slede uputstva koje na svakih sat vremena objavljujemo na sajtu "Beokom".\nIstiči i da se zbog lošeg kvaliteta vazduha kod građana mogu javiti različite tegobe, stručnjaci Zavoda navode da kod osetljivijih grupa ljudi one mogu biti ozbiljnije nego u populaciji zdravih osoba. Zato se uz ocenu kvaliteta vazduha, prikazuju i preporuke kojih Beograđani treba da se predržavaju.\nZanimljivo je da su izduvni gasovi i individualna ložišta, najveći uzročnik zagađenja bili i 1989. godine. "Novosti" su tada izveštavale da je Izvršni savet Skupštine grada doneo odluku da sanitarni inspektori u saradnji sa dimničarima sprovode pojačanu kontrolu ložišta i izduvnih gasova motornih vozila, naročito autobusa i teretnih kamiona. Najveća zagađenost tada je izmerena u Zemunu, a rezultati su građanima saopštavani svakog narednog dana.\nPETI U SVETU\nPREMA podacima dostupnim na aplikaciji "Ervizual" koja obuhvata sve gradove u svetu, Beograd je u sredu uveče bio najzagađeniji grad na svetu. Međutim, u četvrtak je prvo mesto zauzeo Vuhan, zatim Delhi u Indiji, na trećem mestu bio je Karači u Pakistanu. Beograd bio na 5. mestu.\nLONČAR: REŠAVAMO, NE MOŽE ODMAH\n- Da li može odjednom? Ne, ne može i nemojte to očekivati, ali da li ćemo se potruditi i uraditi sve, hoćemo sigurno - rekao je Lončar u Pančevu, odgovarajući na pitanje da li ga brine to što je "Beograd i jutros bio najzagađeniji grad na svetu".\n- To je dugotrajan proces. Nemojte samo da se pravimo kao da smo do juče živeli sa vazduhom kao na Pančićevom vrhu, a da se to promenilo pre nedelju dana.\nOglasilo se i Ministarstvo za zaštitu životne sredine, naglasivši da je apsolutni prioritet rešavanje problema zagađenosti.\nNAJZAD RAZGOVORI O ZAGAĐENJU: Surduličko udruženje "Udahni duboko" ugovorilo sastanak sa čelnicima "Knaufa"\n20. 10. 2021. u 08:25\nVAZDUH BLIZU CRVENE ZONE: Iznad prestonice tokom jučerašnjeg dana izmerene značajne količine zagađujućih čestica\n19. 10. 2021. u 06:47\nzagađenje vazduha zagađen vazduh zagađen vazduh u Beogradu\n"LASTI" PRETI RASKID UGOVORA: Grad Beograd upozorio prevoznika zbog izostanka polazaka sa autobuske stanice u Mladenovcu 16. i 17. maja\n25. 05. 2022. u 08:51\nGEJZIR U MAKSIMA GORKOG: Mlaz vode iz šahte nasred ulice (VIDEO)


Vlada odlučila – garantovana cena hleba „Sava” ostaje 46 dinara – Balkanekspresrb.rs\nVlada odlučila – garantovana cena hleba „Sava” ostaje 46 dinara\nVlada Republike Srbije na današnjoj sednici, donela je Zaključak o usvajanju Sporazuma o saradnji između Evropske komisije i Vlade Srbije o saradnji u oblasti pristupa podacima i korišćenju „Sentinel“ podataka, Kopernikus programa.\nRadi se o najvećem svetskom programu za satelitsko snimanje planete Zemlje, vrednom blizu 7 milijardi evra. Republika Srbija jedina je država kojoj je ponuđen besplatan pristup svim podacima, a da nije članica Evropske unije. Ovo je ostvareno zahvaljujući Institutu BioSens iz Novog Sada koji je pobedio na evropskom takmičenju najboljih projekata na kome je učestvovalo više od 200 prijavljenih organizacija iz cele Evrope. Pristup ovim podacima od posebnog je značaja za domaću poljoprivredu, mala i srednja preduzeća koja će od sada moći, da na globalnom tržištu ponude svoje inovativne proizvode zasnovane na upotrebi Sentinel podataka.\nVlada je donela i Uredbu o formiranju Kancelarije za informacione tehnologije i elektronsku upravu, koja će biti pozicionirana kao centralna funkcija u Vladi, koja direktno odgovara predsedniku Vlade. Za početak rada Kancelarije nisu potrebna dodatna sredstva iz budžeta Republike Srbije. Zadatak Kancelarije biće da konsoliduje državne IT resurse, obezbedi povezivanje različitih informacionih sistema i bude snažna podrška i osnova razvoja elektronske uprave Republike Srbije. Formiranje Kancelarije predstavlja i ostvarenje višedecenijskog sna IT zajednice u zemlji: da postoji državni IT autoritet na najvišem nivou – Vlade Republike Srbije, koji će sigurno doprineti daljem rastu IKT sektora u Republici, kao jednom od najbrže rastućih sektora i omogućiti dalji rast BDP.\nKancelarija počinje sa radom osmog dana od objavljivanja Uredbe o Kancelariji u Službenom glasniku Republike Srbije. Zadatak Kancelarije je da od naredne godine obezbedi smanjenje ukupnih sredstava u budžetu potrebnih za informacione tehnologije, s obzirom na to da će se državni IT sistemi objedinjavati i racionalizovati, a jedan od ciljeva je i sopstveni razvoj informacionih sistema i što manja zavisnost od gotovih-zatvorenih informatičkih rešenja.\nVlada Srbije usvojila je takođe i Uredbu o katalogu radnih mesta u javnim službama i drugim javnim organizacijama. Usvajanjem Uredbe preciznije se uređuje sistematizacija radnih mesta u javnim službama, što će uticati na efikasnost i pravedniju raspodelu plata i primanja u javnim službama. Rad na Uredbi i usaglašavanje radnih mesta trajali su više od dve godine, kroz transparentan proces javnih konsultacija.\nNa današnjoj sednici, usvojena je i Odluka o garantovanoj ceni hleba „Sava“, od brašna tip 500, koja je ostala nepromenjena, 46 dinara.(Press Vlada)♦


Prikazuje članke prema oznakama: elmedin dino konaković\nPredsjedavajući Skupštine KS-a Elmedin Konaković kazao je da će Narod i pravda tražiti da Zineta Bogunić ostane na poziciji ministrice obrazovanja KS-a.\nKonaković : Zašto smo smještaj učesnika EYOF-a platili 2,5 miliona KM?! Šta je koštalo toliko?\nKonaković je objavio da je iz Olimpijskog komiteta BiH stigla informacija da učesnici EYOF-a sami plaćaju smještaj, ali da je u organizaciji to Sarajevo koštalo 2,5 miliona KM, dok je planirano bilo 900.000 KM\nOglasio se Konaković "o novoj vladi KS"\nPoslije objve Hayat.ba da bi Kanton Sarajevo mogao dobiti novu vlast, a i premijera, komentarom na FB se oglasio Elmedin Konaković. Evo šta je napisao:


Sremskomitrovački dani umetnosti - Sirmiuminfo\nVranje – Tri autora, tri generacije, tri poetike, jedan grad koji ih povezuje. U organizaciji galerije „Lazar Vozarević”, prošlog četvrtka 12. decembra otvorena je u Galeriji Narodnog muzeja u Vranju izložba crteža Lazara Vozarevića, pod nazivom „Od snoviđenja do mita”. Izložba je prethodno bila organizovana u leskovačkoj galeriji Narodnog muzeja, a izložen je 21 crtež iz fonda matične galerije u Sremskoj Mitrovici. Galerija „Lazar Vozarević” nastavlja promociju umetnika, čije ime nosi, ovog puta izložbom crteža, a reč je o celokupnoj kolekciji, koju poseduje iz svih faza rada umetnika od 1951 – 1968. godine.\nPored izložbe crteža Lazara Vozarevića, iz fonda galerije, predstavljena je i izložba slika Ivice Kovačića Štifle i crteža Predraga Kovačića. Izložbama tri autora, različitih generacija i poetika, ali koji pripadaju sremskomitrovačkom podneblju ostvaren je most saradnje između ustanova, a ovaj nesvakidašnji kulturni događaj svakako nosi pečat svojevrsnih dana mitrovačke kulture i umetnosti na jugu zemlje.\nStvarajući u posleratnom periodu Lazar Vozarević je jedan od onih umetnika, koji je ne samo sledio nego i utirao puteve srpskog modernizma. Tragajući za svojim stilom, u kristalizaciji raznorodnih umetničkih uticaja Vozarević će najveći značaj pridavati upravo crtežu. Kroz crtež je odmeravao kreativnu misao, eksperimentisao, uvodio novine i ono što je najvažnije tražio svoje mesto u slikarstvu. Tome dugujemo izvanrednu raznovrsnost njegovog crtačkog opusa, znalačko vođenje stvaralačke zamisli, smele zaokrete i osobenost koja ih odlikuje. Galerija, koja nosi njegovo ime poseduje najkompletniju kolekciju crteža iz svih faza rada ovog velikana srpske moderne umetnosti.\nVozarević crtežu poklanja posebnu pažnju, kao samostalnoj umetničkoj disciplini, koja ima svoju zasebnu formu nezavisnu najvećim delom od slikarskog opusa. Poznato je da nije pravio predloške ili skice za svoje slike, a crtežom se bavio od početka stvaralačkog rada pa do svoje smrti 1968. Kao jedna od najznačajnijih umetničkih pojava u srpskoj posleratnoj umetnosti Lazar Vozarević je obeležio šestu i sedmu deceniju 20. veka stvorivši u domenu crteža antologijska dela i najviše domete u srpskoj modernoj umetosti.\nIvica Kovačić Štifla se predstavio leskovačkoj i vranjskoj publici sa izložbom 27 slika, kao svojevrsnom retrospektivom. Tokom preko četiri decenije plodnog umetničkog rada nakon kratkotrajne epizode fantastičnog slikarstva, njegov rad kreće u pravcu asocijativne apstrakcije i apstraktnog ekspresionizma. Ipak, dela čuvaju reminiscencije na prepoznatljive predele vojvođanske ravnice i gradske arhitekture, koji služe kao nepresušni izvor inspiracije tokom celokupnog stvaralačkog opusa ovog mitrovačkog slikara.\nOsvrtom na crtački opus mitrovačkog umetnika mlađe generacije Predraga Kovačića, po vokaciji vajara uočavamo skulptorsku matricu, koje se ne odriče ni u crtežu. U crtežu autor ima dovoljno prostora da se sa nesputanom snagom i energijom upusti u oslobađanje kreativne sile, koja modeluje oblike i izražava ekspresiju, kao ključni sadržaj dela. Predrag se bavi multimedijalnim istraživanjima u duhu postmoderne, a pored skulpture okušao se na polju crteža, ambijentalnih instalacija, fotoinstalacija i video radova.\nNa otvaranjima uvodnu reč pored domaćina kustosa Radmile Krstić iz Leskovca i Mirjane Jovanović iz Vranja prisutnima se obratio Milan Marinković, direktor galerije „Lazar Vozarević“ i jedan od učesnika slikar Ivica Kovačić Štifla, a izložbu je otvorila kustos istoričar umetnosti Marija Vukajlović. U narednom periodu izložba nastavlja svoj put i biće prezentovana u galeriji „Čedomir Krstić” u Pirotu.\nIzložbe će biti otvorene u Galeriji Narodnog muzeja u Vranju do 25. decembra.


Promocija najmlađih podoficira Vojske Srbije\nMinistar odbrane Aleksandar Vulin i načelnik Generalštaba Vojske Srbije general Milan Mojsilović, s članovima proširenih kolegijuma, prisustvovali su danas u Spomen-kompleksu Drugi srbski ustanak u Takovu, svečanosti povodom završetka školovanja 14. klase Osnovnog kursa za podoficire i 46. klase Srednje stručne vojne škole, i njihovog promovisanja u prvi podoficirski čin.\nČestitajući najmlađim podoficirima Vojske Srbije, ministar odbrane Aleksandar Vulin rekao je da je država jaka samo onoliko koliko je jaka njena vojska.\n- Država je slobodna samo onoliko koliko može da odbrani svoju slobodu. Od danas smo pokazali da ova vojska i ona vojska od pre 2012. godine nisu isto. Ovo je vojska ljudi koji imaju poverenje svoje zemlje, ovo je vojska čiji vrhovni komandant Aleksandar Vučić čini sve da vojska bude materijalno sigurnija, opremljenija i snažnija. Ovo je vojska koja je ponosna na sebe i na svoju prošlost i koja je pouzdana u svoju budućnost. Ovo je vojska koja sme da kaže da se suprotstavljala agresiji NATO pakta, vojska koja sme da kaže da je vojska srbskog naroda gde god srbski narod živi, naglasio je ministar odbrane i dodao da smo od danas bogatiji za najmlađe podoficire, a da je Srbija bogatija za ljude koji su odlučili da svoj život posvete njoj i služe miru.\n- Vojska Srbije je danas bogatija za podoficirski stroj, ali Srbija je pre svega bogatija za osećaj sigurnosti, stabilnosti i mira i dokle god ima ovakvu Vojsku Srbija će biti mirna, sigurna i stabilna, poručio je ministar odbrane Aleksandar Vulin.\nPredsednik opštine Gornji Milanovac Dejan Kovačević istakao je da danas veliki dan za tu lokalnu zajednicu i za Takovo, ali i za budućnost Srbije.\n- Od danas će se promocija podoficira Vojske Srbije obavljati ovde, u Miloševom Takovu, gde su i ustanici pre više od dva veka krenuli u oslobađanje Srbije. Želim da se zahvalim predsedniku Srbije Aleksandru Vučiću i ministru odbrane Aleksandru Vulinu što su uslišili moje molbe i zajednički smo doneli odluku da se promocija podoficira dešava baš u Takovu, rekao je predsednik opštine Gornji Milanovac.\nVelika je čast postati podoficir baš ovde u Takovu, gde je započet Drugi srbski ustanak i odakle potiče moderna srbska država, rekao je prvi u rangu 14. klase Osnovnog kursa za podoficire, vodnik Aleksandar Ostojić.\n- Današnjoj svečanosti prethodio je dug i težak, ali ujedno i zanimljiv period usavršavanja. Prethodnih šest meseci na Osnovnom kursu za podoficire, a pre toga i na liderskom kursu u Centru za obuku i usavršavanje podoficira, zajedno smo prolazili kroz kompleksan proces obuke, kako bismo nas 120 danas ponosno stali ispred vas, sa svešću kolika je čast biti podoficir Vojske Srbije - rekao je najbolji vodnik 14. klase i u ime kolega poručio da su spremni i namerni da svoje živote predaju na uslugu svom narodu i svojoj državi, željni da opravdaju ukazano poverenje.\nNajbolji učenik 46. klase Srednje stručne vojne škole, novoproizvedeni vodnik Vojske Srbije Nikola Nikolić, poručio je u ime svojih kolega, da su tokom školovanja naučili kako treba da izgleda pravi podoficir.\n- Tvrdim da ćemo opravdati poverenje koje nam je ukazano i da ćemo časno i pošteno služiti otadžbini, rekao je Nikolić i zahvalio profesorima koji su im, kako je istakao, pružili vrhunsku stručnost i obučenost.\nNajboljem učeniku 46. klase Srednje stručne vojne škole i trojici najboljih u rangu 14. klase Osnovnog kursa za podoficire, ministar odbrane i načelnik Generalštaba uručili su ručne satove.\nSvečanosti, koja je završena defileom jedinica i atraktivnim naletima "orlova" i helikoptera "gama", Ratnog vazduhoplovstva Vojske Srbije, prisustvovali su i komandanti jedinica i glavni podoficiri brigada i centara za obuku Vojske Srbije, predstavnici Ministarstva odbrane i Vojske Srbije, lokalne samouprave, rodbina i prijatelji najmlađih vodnika.\nSirija odbila izraelski raketni napad\nAvioni izraelskih Oružanih snaga gađali su objekte u Siriji iz vazdušnog prostora susednog Libana, saopštila je sirijska državna agencija Sana. Kako se navodi, sistemi PVO sirijsk\nRusija se u januaru našla na trećem mesto po izvozu nafte i naftnih derivata u SAD sa 601.000 barela dnevno, navodi se u dokumentima američkog Ministarstva energetike.\nRuska vojska ove godine dobija modernizovane tenkove T-90M „Proboj“\nModernizovani ruski tenk T-90M „Proboj“ stupiće u sastav naoružanja ruske vojske u toku ove godine, rekao je izvršni direktor korporacije „Rosteh“ Oleg Jevtušenko.\nSAD predložile „prelaznu vladu“ u Venecueli\nVašington je sastavio predlog za ukidanje sankcija Venecueli, saopštio je američki državni sekretar Majk Pompeo. Pompeo je sao\nMoskva: Pristupanje Severne Makedonije NATO-u nema nikakvu dodatnu vrednost za evropsku, regionalnu ili nacionalnu bezbednost\nPristupanje Severne Makedonije NATO-u neće ojačati bezbednost u regionu niti će biti od pomoći u borbi protiv novih izazova i pretnji, već će izazvati nove linije podele, ocenjeno je...\nAvioni NATO-a su devetog dana napada na Jugoslaviju srušili prvi...\nIran proklamuje Islamsku republiku nakon smrti šaha.\nU Beogradu je iz zgrade "Borbe" počelo emitovanje radija "Studio...


Zimski NO STRESS semestar – besplatna obuka skijanja za sudente sa Čukarice - Beogradski Portal\nZimski NO STRESS semestar – besplatna obuka skijanja za sudente sa Čukarice\nKancelarija za mlade opštine Čukarica, u saradnji sa Ski klubom „Skitrack“, realizuje projekat „Zimski NO STRESS semestar“ namenjen studentima sa prebivalištem na teritoriji opštine Čukarica. Projekat se odnosi na obuku kako početnika u skijanju, tako i na korekciju već formiranih rekreativnih skijaša na specijalizovanom ski simulatoru, instaliranom na Adi Ciganliji.\nPolaznici obuke će tokom časova sa licenciranim ski instruktorima veoma brzo i efikasno naučiti osnove skijaške tehnike ili podići nivo svog već postojećeg skijaškog znanja. Prednost održavanja časova na ski simulatoru je višestruka, jer usled idealnih pedagoških uslova, pređene kilometraže i veoma bezbednog načina edukacije polaznici znatno brže savladaju tehnike skijanja u odnosu na klasične časove obuke na pravom snegu.\nTokom „Zimskog NO STRESS semestra“ studenti će imati priliku da nauče kako pravilno i bezbedno da skijaju u bazičnoj tehnici, kako da odaberu adekvatnu skijašku opremu prilagođenu svom tehničkom znanju, ali i kako da se ponašaju na stazi tokom skijanja.\nPrijava za „Zimski NO STRESS semestar“ počinje 24. januara, a trajaće do popune kapaciteta. Svi studenti starosti do 30 godina sa prebivalištem na teritoriji opštine Čukarica mogu da se prijave za besplatnu obuku skijanja na mejl: obukaskijanje@cukarica.rs. Prilikom prijave je potrebno navesti ime i prezime i kontakt telefon, a u prilogu mejla je potrebno dostaviti:\n– očitanu ličnu kartu (sa čipom) ili skeniranu ličnu kartu (bez čipa) i\n– skenirane prve strane indeksa (slika i osnovni podaci) i poslednji overen semestar.